
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 151 

10 Ιουλίου 2007 


ΝΟΜΟΣ ΥΠ’ ΑΡΙΘ. 3586 

Θεσμικό πλαίσιο επενδύσεων και αξιοποίησης της πε¬ 
ριουσίας των Φορέων Κοινωνικής Ασφάλισης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΠΛΑΙΣΙΟ ΕΠΕΝΔΥΣΕΩΝ ΤΩΝ ΦΟΡΕΩΝ 
ΚΟΙΝΩΝΙΚΗΣ ΑΣΦΑΛΙΣΗΣ 

Αρθρο 1 

Γενικές διατάξεις 

1. Στις διατάξεις του παρόντος νόμου υπάγονται 
όλοι οι Φορείς Κοινωνικής Ασφάλισης (Φ.Κ.Α.) αρμο¬ 
διότητας της Γ ενικής Γ ραμματείας Κοινωνικών Ασφα¬ 
λίσεων του Υπουργείου Απασχόλησης και Κοινωνικής 
Προστασίας που λειτουργούν με τη μορφή Ν.Π.Δ.Δ. 
και Ν.Π.Ι.Δ., καθώς και κάθε άλλος φορέας ανεξαρ¬ 
τήτως ονομασίας και νομικής μορφής που χορηγεί 
περιοδικές παροχές υπό τύπο κύριων και επικουρι¬ 
κών συντάξεων, βοηθημάτων ή μερισμάτων ή παροχές 
ασθένειας, εφόσον καταβάλλεται εργοδοτική εισφορά 
ή κοινωνικός πόρος. 

2. Οι επενδυτικές αποφάσεις για την αξιοποίηση της 
κινητής και ακίνητης περιουσίας των Φ.Κ.Α. λαμβάνονται 
αποκλειστικά για κάθε κλάδο ασφάλισης του Φ.Κ.Α.. Σε 
περίπτωση που από την κείμενη νομοθεσία προβλέπεται 
συγχώνευση Φ.Κ.Α. ή απορρόφηση κλάδων, η μεταβί¬ 
βαση της κυριότητας ή άλλων εμπράγματων δικαιω¬ 
μάτων ακινήτων γίνεται με διαπιστωτική απόφαση του 
Υπουργού Απασχόλησης και Κοινωνικής Προστασίας, 
μετά από πρόταση των Φ.Κ.Α., η οποία μεταγράφεται 
στο αρμόδιο Υποθηκοφυλακείο ή καταχωρείται στο 
κτηματολόγιο. 

3. Με αποφάσεις των Διοικητικών Συμβουλίων των 
Φ.Κ.Α. και έγκριση του Υπουργού Απασχόλησης και 
Κοινωνικής Προστασίας δύναται να μεταφέρεται μέ¬ 
ρος ή το σύνολο της κινητής και ακίνητης περιουσίας 
ενός κλάδου Ασφάλισης σε άλλο ή άλλους Κλάδους 
Ασφάλισης του ίδιου Φορέα Ασφάλισης με αντίστοιχη 
καταβολή της αξίας της μεταφερόμενης περιουσίας. 

Η μεταφορά αυτή ενεργείται αποκλειστικά και μόνο 
στην περίπτωση αδυναμίας του Κλάδου Ασφάλισης να 


ανταποκριθεί στις υποχρεώσεις του λόγω ανακύψαντος 
ελλείμματος και έλλειψης ταμιακής ρευστότητας. 

Ως αξίες για τον υπολογισμό της μεταφερόμενης 
περιουσίας νοούνται η τιμή εκτίμησης του ακινήτου 
από το Σ.Ο.Ε. και η τρέχουσα τιμή των στοιχείων της 
κινητής περιουσίας κατά τα οριζόμενα στο άρθρο 17 
παράγραφος 1 ε' κατά το χρόνο μεταφοράς. 

Αρθρο 2 

Επενδύσεις διαθεσίμων 

1. Τα πλεονάζοντα κεφάλαια των Φορέων Κοινωνικής 
Ασφάλισης που σχηματίζονται πέραν από τις τρέχου¬ 
σες υποχρεώσεις αυτών στους λογαριασμούς ταμιακής 
διαχείρισης μεταφέρονται υποχρεωτικά στο λογαρια¬ 
σμό διαθεσίμων, στην Τράπεζα της Ελλάδος, σύμφωνα 
με τις διατάξεις του α.ν. 1611/1950 (ΦΕΚ 304 Α'), όπως 
τροποποιήθηκαν και συμπληρώθηκαν με τις διατάξεις 
του ν.δ. 2999/1954 (ΦΕΚ 211 Α'). 

2. Οι Φορείς Κοινωνικής Ασφάλισης δύνανται, με απο¬ 
φάσεις των Διοικητικών Συμβουλίων τους, να επενδύουν 
μέρος των διαθεσίμων κεφαλαίων τους που τηρούνται 
στην Τράπεζα της Ελλάδος σε προϊόντα που ορίζονται 
στα άρθρα 3 και 4 του παρόντος κεφαλαίου. 

3. Η διαχείριση των μη επενδυόμενων κεφαλαίων του 
λογαριασμού διαθεσίμων γίνεται από την Τράπεζα της 
Ελλάδος σύμφωνα με τις διατάξεις του τρίτου άρθρου 
του ν. 2216/1994 και της παραγράφου 11α του άρθρου 
15 του ν. 2469/1997 περί «Κοινού Κεφαλαίου των Νομι¬ 
κών Προσώπων Δημοσίου Δικαίου και Ασφαλιστικών 
Φορέων». 

Αρθρο 3 

Επενδύσεις διαθεσίμων σε κινητές αξίες 
που διενεργούνται χωρίς όρια 

1. Οι Φορείς Κοινωνικής Ασφάλισης δύνανται, με 
αποφάσεις των Διοικητικών Συμβουλίων τους, να 
επενδύουν χωρίς περιορισμούς κεφάλαια εκ του λο¬ 
γαριασμού διαθεσίμων τους στις παρακάτω κινητές 
αξίες: 

α. σε τίτλους του Ελληνικού Δημοσίου, σταθερού ή 
κυμαινόμενου επιτοκίου πλην των σύνθετων (είΓυοίυΓθά) 
ομολόγων, 

β. σε τίτλους του Ελληνικού Δημοσίου με τη μορ¬ 
φή της αγοράς με σύμφωνο επαναπώλησης (πράξεις 
ΒΕΡ03). 






3214 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2. Χωρίς περιορισμούς πραγματοποιούνται και οι ρευ¬ 
στοποιήσεις όλων των κινητών αξιών της προηγούμενης 
παραγράφου. 

Αρθρο 4 

Επενδύσεις διαθεσίμων σε περιουσιακά στοιχεία 
που διενεργούνται με προϋποθέσεις και όρια 

1. Οι Φορείς Κοινωνικής Ασφάλισης δύνανται, με απο¬ 
φάσεις των Διοικητικών Συμβουλίων τους, να επενδύουν 
μέρος των διαθεσίμων κεφαλαίων τους: 

α. Σε ακίνητα, για στέγαση ή εκμετάλλευση, 
β. Σε κινητές αξίες ως ακολούθως: 
βΐ. μετοχές και άλλα χρεόγραφα εταιριών εισηγμένων 
στο Χρηματιστήριο Αθηνών (Χ.Α.), 
β2. μετοχές εταιριών που διατίθενται σε δημόσια εγ¬ 
γραφή για να εισαχθούν στο Χρηματιστήριο Αθηνών 
(Χ.Α.), 

β3. μετοχές και άλλα χρεόγραφα εταιριών των κρατών 
- μελών της Ευρωζώνης, εισηγμένων σε χρηματιστήρια 
κράτους - μέλους της Ευρωζώνης και διαπραγματεύ¬ 
σιμων σε ευρώ, των οποίων το μετοχικό κεφάλαιο έχει 
ελάχιστο ύψος πεντακοσίων εκατομμυρίων (500.000.000) 
ευρώ, 

β4. μερίδια αμοιβαίων κεφαλαίων του ν. 3283/2004 
(ΦΕΚ 210 Α'), μερίδια αμοιβαίων κεφαλαίων των κρα¬ 
τών - μελών της Ευρωζώνης που πληρούν τις προϋ¬ 
ποθέσεις των διατάξεων του άρθρου 19 της οδηγίας 
της ΕΚ 85/611/ΕΟΚ, όπως ισχύει κάθε φορά, καθώς και 
μερίδια αμοιβαίων κεφαλαίων ακίνητης περιουσίας του 
ν. 2778/1999 (ΦΕΚ 295 Α'), 

β5. συμβόλαια μελλοντικής εκπλήρωσης και Δικαιώμα¬ 
τα Προαίρεσης του Χρηματιστηρίου Αθηνών (Χ.Α.), 
β6. κρατικά ομόλογα που εκδίδονται από κράτη - μέλη 
της Ευρωζώνης, πλην των σύνθετων (εΐιχιοΐυΐ'θά) ομο¬ 
λόγων. 

γ. Σε συγχρηματοδοτήσεις έργων του Ελληνικού Δη¬ 
μοσίου, σε συμπράξεις Ιδιωτικού και Δημόσιου Τομέα 
και σε συγχρηματοδότηση έργων των Οργανισμών που 
εποπτεύονται από το Υπουργείο Απασχόλησης και Κοι¬ 
νωνικής Προστασίας. 

δ. Σε δικαιώματα από χρηματοδοτική μίσθωση. 

2. Οι επενδύσεις της παραγράφου 1 επιτρέπονται μέ¬ 
χρι ποσοστού είκοσι τρία τοις εκατό (23%) του ποσού 
που προκύπτει από το συνυπολογισμό των στοιχείων 
της παραγράφου 4 του παρόντος άρθρου. 

3. Επίσης, οι Φ.Κ.Α. δύνανται, με αποφάσεις των Διοικη¬ 
τικών Συμβουλίων τους, να επενδύουν, μέχρι ποσοστού 
τρία τοις εκατό (3%) του ποσού που προκύπτει από το 
συνυπολογισμό των στοιχείων της παραγράφου 4 του 
παρόντος άρθρου, στις εξής αξίες: 

α. προθεσμιακές καταθέσεις σε πιστωτικά ιδρύματα 
της ημεδαπής, μέχρι ποσοστού ένα τοις εκατό (1%), 
β. σύνθετα (είΓυοΙυΐΌά) ομόλογα του Ελληνικού Δημο¬ 
σίου, όπως αυτά ορίζονται από την Τράπεζα της Ελλά¬ 
δος, μέχρι ποσοστού δύο τοις εκατό (2%). 

4. Για τον υπολογισμό του ποσοστού επένδυσης λαμ- 
βάνονται υπόψη τα εξής στοιχεία: 

α. το υπόλοιπο του λογαριασμού ταμιακής διαχείρισης, 
β. το υπόλοιπο του λογαριασμού διαθεσίμων κεφα¬ 
λαίων στην Τράπεζα της Ελλάδος, 
γ. οι επενδύσεις σε κινητές αξίες που διαπραγματεύ¬ 
ονται σε οργανωμένη αγορά με βάση τις τρέχουσες 
τιμές των κινητών αξιών, 


δ. οι επενδύσεις σε κινητές αξίες που δεν διαπραγ¬ 
ματεύονται σε οργανωμένη αγορά με βάση την τιμή 
κτήσης, 

ε. οι επενδύσεις σε ακίνητα με βάση την αντικειμενική 
τους αξία, 

στ. τα ανεξόφλητα ποσά των δανείων, 
ζ. το πλεόνασμα χρήσης του προϋπολογισμού του 
έτους επένδυσης. 

Ο συνυπολογισμός των άνω στοιχείων για τον προσδι¬ 
ορισμό του επιτρεπόμενου ποσού επένδυσης ενεργείται 
κατά το χρόνο λήψης της απόφασης. 

Το ποσό προς επένδυση είναι αυτό που απομένει μετά 
την αφαίρεση από το ποσό του είκοσι τρία τοις εκατό 
(23%) των τυχόν γενομένων επενδύσεων σε κινητές 
αξίες και ακίνητα. 

5. Οι Φ.Κ.Α. οι οποίοι κατά το χρόνο έναρξης ισχύος 
του παρόντος νόμου υπερβαίνουν τα όρια της παρα¬ 
γράφου 2 υποχρεούνται εντός πενταετίας να επανα¬ 
προσδιορίσουν τη διάρθρωση των ήδη υφιστάμενων 
χαρτοφυλακίων τους, σύμφωνα με το οριζόμενο από την 
παράγραφο αυτή ποσοστό. Κατά το χρονικό διάστημα 
αναδιάρθρωσης του χαρτοφυλακίου τους, δεν επιτρέ¬ 
πεται η επένδυση σε σύνθετα (δΙιχιοΙυΓθά) ομόλογα του 
Ελληνικού Δημοσίου. 

6. Το ποσοστό επένδυσης της παραγράφου 2 δεν 
εφαρμόζεται στην περίπτωση επένδυσης κεφαλαίων 
του Φ.Κ.Α. για την άσκηση των δικαιωμάτων συμμετοχής 
του στην αύξηση μετοχικού κεφαλαίου εταιριών, στις 
οποίες είναι παλαιός μέτοχος. 

7. Κινητές αξίες ή ακίνητα που δεν είναι προϊόντα 
επενδυτικής απόφασης των Φ.Κ.Α. αλλά περιέρχονται σε 
αυτούς έναντι ληξιπρόθεσμων ασφαλιστικών εισφορών 
ή άλλων απαιτήσεων, περιλαμβάνονται ως στοιχείο της 
βάσης υπολογισμού του ποσοστού επένδυσης, αλλά 
δεν υπολογίζονται στο σύνολο των επενδύσεων που 
διενεργούνται με όρια, όπως αυτά προκύπτουν από τον 
παρόντα νόμο. 

8. Παρέχεται η δυνατότητα στους Φορείς Κοινωνικής 
Ασφάλισης να συστήνουν ίδια ή ομαδικά Αμοιβαία Κεφά¬ 
λαια, σύμφωνα με το άρθρο 12 του παρόντος, καθώς και 
Ανώνυμες Εταιρίες Διαχείρισης Αμοιβαίων Κεφαλαίων 
(Α.Ε.Δ.Α.Κ.) και Εταιρίες Επένδυσης Ακίνητης Περιουσί¬ 
ας (Ε.Ε.Α.Π.), σύμφωνα με το άρθρο 14 του παρόντος. 
Επιπλέον για τους Φ.Κ.Α. εφαρμόζονται οι διατάξεις της 
παραγράφου 2 του άρθρου 45 του ν. 3283/2004. 

9. Με αποφάσεις των Διοικητικών Συμβουλίων τους, οι 
Φ.Κ.Α. δύνανται να διαθέτουν εκ των διαθεσίμων τους 
ποσά για τη χορήγηση δανείων προς ασφαλισμένους, 
συνταξιούχους και υπαλλήλους τους, σύμφωνα με τα 
άρθρα 15 και 16 του παρόντος, καθώς και δανείων προς 
άλλους φορείς ή κλάδους ασφάλισης, εφόσον τούτο 
προβλέπεται από οικείες καταστατικές διατάξεις των 
φορέων. 

10. Τα ανεξόφλητα ποσά των δανείων προς ασφαλι¬ 
σμένους, συνταξιούχους, υπαλλήλους, καθώς και προς 
άλλους φορείς ή κλάδους ασφάλισης περιλαμβάνονται 
ως στοιχεία της βάσης υπολογισμού του ποσοστού 
επένδυσης των Φ.Κ.Α., αλλά δεν υπολογίζονται στο 
σύνολο των επενδύσεων που διενεργούνται με όρια. 

11. Με κοινή απόφαση των Υπουργών Οικονομίας και 
Οικονομικών και Απασχόλησης και Κοινωνικής Προ¬ 
στασίας και κατόπιν εισήγησης της Επιτροπής Επεν¬ 
δυτικής Πολιτικής Φ.Κ.Α. μπορούν να καθορίζονται και 

άλλα επενδυτικά προϊόντα αποδεκτού κινδύνου, στα 
οποία επιτρέπεται να επενδύουν οι Φορείς Κοινωνικής 
Ασφάλισης. 

12. Τα υφιστάμενα στο χαρτοφυλάκιο των Φ.Κ.Α., μέχρι 
τη δημοσίευση του παρόντος νόμου, σύνθετα ομόλογα 
Ελληνικού Δημοσίου και πιστωτικών ιδρυμάτων, δεν 
λαμβάνονται υπόψη για τον υπολογισμό των ποσοστών 
των παραγράφων 2 και 3 του παρόντος άρθρου. 

ΚΕΦΑΛΑΙΟ Β' 

ΠΛΑΙΣΙΟ ΔΙΑΧΕΙΡΙΣΗΣ ΠΕΡΙΟΥΣΙΑΚΩΝ ΣΤΟΙΧΕΙΩΝ 
Αρθρο 5 

Διαδικασία διενέργειας επενδύσεων σε κινητές αξίες 

1. Όλες οι επενδύσεις των Φ.Κ.Α. σε κινητές αξίες 
διενεργούνται μετά από απόφαση του Διοικητικού Συμ¬ 
βουλίου τους και εμπεριστατωμένη και πλήρως αιτιολο¬ 
γημένη εισήγηση των αρμόδιων υπηρεσιών τους. 

2. Καταθέσεις σε Πιστωτικά Ιδρύματα. 

Η ανάθεση από Φ.Κ.Α. της ταμιακής του διαχείρισης 
σε Πιστωτικό Ιδρυμα περιορίζεται αποκλειστικά στην 
είσπραξη και πληρωμή τακτικών μόνο εσόδων και δα¬ 
πανών του οικείου Φ.Κ.Α., σύμφωνα με το ν.1611/1950, 
όπως ισχύει. 

Ενεργείται με απόφαση του Διοικητικού Συμβουλίου 
του Φορέα μετά από πρόσκληση εκδήλωσης ενδιαφέ¬ 
ροντος. 

Στη σύμβαση καθορίζονται οι όροι και οι προϋπο¬ 
θέσεις για την ανάθεση, η διάρκεια της σύμβασης, το 
ύψος του επιτοκίου, οι προμήθειες, καθώς και κάθε άλλη 
αναγκαία λεπτομέρεια. 

3. Προθεσμιακές καταθέσεις. 

Οι προθεσμιακές καταθέσεις σε Πιστωτικά Ιδρύματα 
ενεργούνται με την υπογραφή σχετικής σύμβασης μετά 
από πρόσκληση εκδήλωσης ενδιαφέροντος. 

Με τη σύμβαση αυτή καθορίζονται το ύψος του επεν¬ 
δυόμενου ποσού κατάθεσης, η χρονική διάρκεια αυτής, 
το ύψος του επιτοκίου και κάθε αναγκαία λεπτομέρεια 
διασφάλισης των κεφαλαίων του Φ.Κ.Α.. 

4. Συμβάσεις Χρηματοδοτικής Μίσθωσης. 

Οι Φ.Κ.Α. δύνανται να συνάπτουν συμβάσεις χρη¬ 
ματοδοτικής μίσθωσης, σύμφωνα με τις διατάξεις του 
ν. 1665/1986, όπως ισχύει, που διέπουν την κατάρτιση 
αυτών των συμβάσεων. Εάν η χρηματοδοτική μίσθωση 
καταλήξει είτε σε απόκτηση είτε σε οριστική μεταβί¬ 
βαση του κινητού ή ακινήτου περιουσιακού στοιχείου, 
ισχύουν οι σχετικές με την εν λόγω απόκτηση ή μετα¬ 
βίβαση διατάξεις. 

Με κοινές αποφάσεις των Υπουργών Οικονομίας και 
Οικονομικών και Απασχόλησης και Κοινωνικής Προστα¬ 
σίας, που δημοσιεύονται στην Εφημερίδα της Κυβερ- 
νήσεως, ορίζεται το ρυθμιστικό πλαίσιο, οι σχετικές 
διοικητικές κυρώσεις για τη μη εφαρμογή του, καθώς 
και κάθε άλλη αναγκαία λεπτομέρεια για την αξιοποίηση 
της περιουσίας των Φ.Κ.Α.. 

5. Πράξεις ΒΕΡ03. 

Οι πράξεις ΒΕΡ03 συνάπτονται μόνο με Πιστωτικά 
Ιδρύματα, σύμφωνα με την υπ’ αριθμ. 87/11/23.11.2000 (ΦΕΚ 
293 Α729.12.2000) απόφαση της Επιτροπής Τραπεζικών 
και Πιστωτικών Θεμάτων της Τράπεζας της Ελλάδος. 

6. Κινητές αξίες. 

Η εντολή του Φορέα Κοινωνικής Ασφάλισης για την 
πραγματοποίηση των επενδύσεων συνοδεύεται από τη 


σχετική απόφαση του Δ.Σ. και από εμπεριστατωμένη 
οικονομική έκθεση στην οποία θα αναφέρονται τα ποι¬ 
οτικά και ποσοτικά κριτήρια αξιολόγησης και επιλογής 
των κινητών αξιών τα οποία συνεκτιμήθηκαν κατά τη 
λήψη των συγκεκριμένων επενδυτικών αποφάσεων. 

Η επένδυση σε μετοχές εταιριών που διατίθενται σε 
δημόσια εγγραφή για να εισαχθούν στο Χρηματιστή¬ 
ριο Αθηνών (Χ.Α.) σύμφωνα με την κείμενη νομοθεσία 
επιτρέπεται εφόσον έχουν χορηγηθεί οι απαραίτητες 
εγκρίσεις από τις αρμόδιες προς τούτο Διοικητικές 
Αρχές. 

7. Οι Φορείς Κοινωνικής Ασφάλισης για κάθε επέν¬ 
δυση ή ρευστοποίηση υποχρεούνται να υποβάλουν 
στην Ειδική Επιτροπή Ελέγχου Επενδύσεων των Φ.Κ.Α., 
με κοινοποίηση στην αρμόδια διεύθυνση της Γενικής 
Γραμματείας Κοινωνικών Ασφαλίσεων εντός δέκα (10) 
εργάσιμων ημερών από την πραγματοποίηση της επέν¬ 
δυσης, τα εξής: 

α. Την απόφαση του Διοικητικού Συμβουλίου του Φ.Κ.Α. 
για την πραγματοποίηση της επένδυσης ή ρευστοποί- 
ησης. 

β. Την εντολή αγοράς - πώλησης (άοαΙ εΐίρ), η οποία 
περιλαμβάνει τα ακόλουθα: 

βα. τον ενδιάμεσο φορέα μέσω του οποίου πραγμα¬ 
τοποιήθηκε η συναλλαγή, 

ββ. το αντίγραφο της σύμβασης με τον φορέα, μέσω 
του οποίου πραγματοποιήθηκε η συναλλαγή, 

βγ. την περιγραφή του επενδυτικού προϊόντος, 

βδ. την ποσότητα και την τιμή αγοράς - πώλησης 
ανά τεμάχιο, 

βε. τη συνολική αξία συναλλαγής με προμήθειες αγο¬ 
ράς - πώλησης, έξοδα ενδιάμεσου φορέα που μεσολά¬ 
βησε και ημερομηνία εκκαθάρισης. 

8. Η ανάληψη των απαιτούμενων κεφαλαίων για τις 
ανωτέρω επενδύσεις πραγματοποιείται με εντολή του 
Φ.Κ.Α. προς την Τράπεζα της Ελλάδος, η οποία συνο¬ 
δεύεται από την απόφαση του Διοικητικού Συμβουλί¬ 
ου. 

Αρθρο 6 

Διαδικασίες διενέργειας επενδύσεων σε ακίνητα 

1. Η διάθεση κεφαλαίων για επενδύσεις σε ακίνητα 
ενεργείται με αιτιολογημένη απόφαση των Διοικητικών 
Συμβουλίων των Φ.Κ.Α. μετά από εμπεριστατωμένη εισή¬ 
γηση της αρμόδιας υπηρεσίας. Η απόφαση υποβάλλεται 
για έγκριση στον Υπουργό Απασχόλησης και Κοινωνικής 
Προστασίας. 

Με την έκδοση της υπουργικής απόφασης εγκρίνονται 
τα απαιτούμενα προς επένδυση κεφάλαια και καθορίζο¬ 
νται ο χρόνος ισχύος της απόφασης και κάθε αναγκαία 
λεπτομέρεια για το σκοπό αυτόν. 

2. Ως επενδύσεις σε ακίνητα νοούνται οι πάσης (ρύσε¬ 
ως αγορές ακινήτων, οι ανοικοδομήσεις και οι δαπάνες 
έργων και εργασιών εκτεταμένων επισκευών, συντηρή¬ 
σεων, αναπλάσεων, βελτιώσεων και ανακαίνισης κτιρίων 
πλην των έργων ή εργασιών που αναφέρονται στο άρ¬ 
θρο 6 του π.δ. 328/1998 (ΦΕΚ 222 Α'), όπως ισχύει. 

3. Οι εκποιήσεις ακινήτων ενεργούνται με αιτιολο¬ 
γημένη απόφαση των Διοικητικών Συμβουλίων των 
Φ.Κ.Α. μετά από εμπεριστατωμένη και αιτιολογημένη 
εισήγηση της αρμόδιας Υπηρεσίας του Φορέα, η οποία 
υποβάλλεται για έγκριση στον Υπουργό Απασχόλησης 
και Κοινωνικής Προστασίας. 

Με την έκδοση της υπουργικής απόφασης, εγκρίνεται 
το προς εκποίηση ακίνητο, καθορίζεται ο χρόνος ισχύος 
της απόφασης και κάθε αναγκαία λεπτομέρεια για το 
σκοπό αυτόν. 

4. Οι διαδικασίες για μισθώσεις, εκμισθώσεις, αγορές, 
εκποιήσεις, ανταλλαγές και αντιπαροχές ακινήτων από 
τους Φορείς Κοινωνικής Ασφάλισης πλην των Ι.Κ.Α.- 
Ε.Τ.Α.Μ. και Ο.Γ.Α. ενεργούνται σύμφωνα με τις διατάξεις 
του π.δ. 715/1979 (ΦΕΚ 212 Α') όπως ισχύει, με εξαίρεση 
τις διατάξεις των άρθρων 50 παράγραφος 3, 52 παρά¬ 
γραφος 2, 54 παράγραφος 3 και 59 παράγραφος 3 του 
διατάγματος αυτού, κατά το μέρος που οι διατάξεις 
αυτές προβλέπουν την εκτίμηση της αγοραίας αξίας 
του προς αγορά ή πώληση ακινήτου. 

5. Οι διαδικασίες για μισθώσεις, εκμισθώσεις, αγορές, 
εκποιήσεις, ανταλλαγές και αντιπαροχές ακινήτων από 
το Ι.Κ.Α.-Ε.Τ.Α.Μ. και τον Ο.Γ.Α. ενεργούνται σύμφωνα με 
τους οικείους κανονισμούς αυτών. 

6. Για την αγορά ή εκποίηση ακινήτου ενεργείται εκτί¬ 
μηση της αγοραίας αξίας αυτού από το Σώμα Ορκωτών 
Εκτιμητών (Σ.Ο.Ε.) σύμφωνα με την παράγραφο 3 του 
άρθρου 39 του ν. 1041/1980, όπως αντικαταστάθηκε με 
την παράγραφο 2 του άρθρου 22 του ν. 2753/1999 και 
ισχύει. 

Στις περιπτώσεις που διενεργούνται διαδοχικά επανα¬ 
ληπτικοί ή νέοι διαγωνισμοί για την αγορά ή εκποίηση 
ακινήτων, απαιτείται η επικαιροποίηση ή επανεκτίμη¬ 
ση της εκτιμηθείσας αξίας του προς αγορά ή πώληση 
ακινήτου. 

7. Το τίμημα αγοράς ακινήτου δεν επιτρέπεται σε 
καμία περίπτωση να είναι ανώτερο από την εκτιμηθείσα 
από το Σ.Ο.Ε. αγοραία αξία του ακινήτου. 

Επίσης το τίμημα εκποίησης του ακινήτου δεν επι¬ 
τρέπεται σε καμία περίπτωση να είναι μικρότερο από 
την εκτιμηθείσα από το Σ.Ο.Ε. αγοραία αξία του ακι¬ 
νήτου. 

8. Σε κάθε περίπτωση, πριν την υπογραφή του αγο- 
ραπωλητηρίου συμβολαίου, η απόφαση του Διοικητικού 
Συμβουλίου περί κατακύρωσης του αποτελέσματος του 
διαγωνισμού υποβάλλεται μαζί με όλα τα στοιχεία του 
φακέλου του διαγωνισμού προς έγκριση στο Υπουργείο 
Απασχόλησης και Κοινωνικής Προστασίας. 

9. Από τη δημοσίευση του παρόντος νόμου, τα ακίνητα 
των Φ.Κ.Α. ασφαλίζονται υποχρεωτικά, σύμφωνα με τις 
κείμενες διατάξεις παροχής υπηρεσιών. Με απόφαση 
των Διοικητικών Συμβουλίων των Φορέων, καθορίζεται 
το ελάχιστο περιεχόμενο των ασφαλιστηρίων συμβο¬ 
λαίων. 

Αρθρο 7 

Ανάθεση έργων και εργασιών αξιοποίησης ακινήτων 
στην Κ.Ε.Δ. ή στην τεχνική διεύθυνση 
του Ι.Κ.Α. - Ε.Τ.Α.Μ. 

1. Η διαχείριση και αξιοποίηση της ακίνητης περιουσί¬ 
ας ενεργείται με αιτιολογημένη απόφαση του Διοικητι¬ 
κού Συμβουλίου του Φ.Κ.Α., μετά από εμπεριστατωμένη 
εισήγηση της αρμόδιας υπηρεσίας του. 

2. Με αποφάσεις των Διοικητικών Συμβουλίων τους, οι 
Φ.Κ.Α. δύνανται, στο πλαίσιο αξιοποίησης της ακίνητης 
περιουσίας τους, να αναθέτουν απευθείας στην Κτη¬ 
ματική Εταιρία του Δημοσίου (Κ.Ε.Δ.) ή στις αρμόδιες 
Τεχνικές Υπηρεσίες του Ι.Κ.Α.-Ε.Τ.Α.Μ. τα ακόλουθα έργα 
και εργασίες: 


α. Τις διαδικασίες αγοράς, πώλησης, μισθώσεως, 
εκμισθώσεως και ανταλλαγής ακινήτων. Τη σύνταξη 
προδιαγραφών και την κατάρτιση σχεδίου συμβάσε¬ 
ων για αγορές, πωλήσεις, μισθώσεις, εκμισθώσεις και 
ανταλλαγές ακινήτων, την οργάνωση αρχείου ακινή¬ 
των, καθώς και την έρευνα της αγοράς για αγορές, 
πωλήσεις, μισθώσεις, εκμισθώσεις και ανταλλαγές 
ακινήτων. 

β. Τις μελέτες αξιοποίησης ακινήτων ιδιοκτησίας τους 
για την αποδοτικότερη εκμετάλλευσή τους. 

γ. Την κατάρτιση προγραμμάτων στέγασης των διοι¬ 
κητικών και υγειονομικών υπηρεσιών αυτών με τα οποία 
θα εξετάζονται οι εναλλακτικές δυνατότητες αγοράς 
ακινήτων ή αξιοποίησης των υφισταμένων. 

δ. Το σύνολο ή μέρος των διαδικασιών και εργασιών 
διαχείρισης της ακίνητης περιουσίας, καθώς και εργα¬ 
σίες συντήρησης των ακινήτων. 

ε. Την ανάληψη και διεκπεραίωση των απαιτούμενων 
διαδικασιών για εκπόνηση τεχνικών μελετών ή εκτέλεση 
τεχνικών έργων. 

στ. Τη διεκπεραίωση των διαδικασιών έκδοσης τίτλων 
μεταφοράς συντελεστή δόμησης ακινήτων που έχουν 
κριθεί διατηρητέα με σκοπό την αξιοποίηση του υπο- 
λειπόμενου συντελεστή δόμησης. 

ζ. Τις αποτυπώσεις οικοπέδων και κτιρίων, τις επιθε¬ 
ωρήσεις και πραγματογνωμοσύνες των ακινήτων, κα¬ 
θώς και τις εκτιμήσεις για αγορά, πώληση, εκμίσθωση, 
μίσθωση και ανταλλαγή ακινήτων. 

η. Κάθε άλλη προκαταρτική ή συμπληρωματική πράξη 
ή ενέργεια που αφορά στην εκτέλεση οποιουδήποτε 
από τα παραπάνω έργα ή εργασίες. 

3. Η ανάθεση γίνεται με σύμβαση η οποία συνάπτεται 
μεταξύ των νομίμων εκπροσώπων των συμβαλλομέ- 
νων. 

4. Με τη σύμβαση ανάθεσης περιγράφεται το ανατι¬ 
θέμενο έργο και καθορίζεται το ύψος της αμοιβής, ο 
τρόπος πληρωμής, καθώς και κάθε αναγκαία λεπτομέ¬ 
ρεια για την εκτέλεση του έργου. 

Με την ίδια σύμβαση επιτρέπεται να παρέχεται πλη¬ 
ρεξουσιότητα στους αντισυμβαλλόμενους της παραγρά¬ 
φου 2 φορείς να ενεργούν ως νόμιμοι αντιπρόσωποι, 
με δικαίωμα υπογραφής εγγράφων για λογαριασμό 
του Διοικητικού Συμβουλίου του Φ.Κ.Α., στην ευθύνη 
του οποίου εναπόκειται η οριστική απόφαση αγοράς, 
πώλησης, μίσθωσης και εκμίσθωσης ακινήτων και η εν 
γένει αξιοποίηση της περιουσίας. 

5. Όταν οι παραπάνω διαδικασίες εκτελούνται από 
τους Φ.Κ.Α., παρέχεται η δυνατότητα σε αυτούς να ανα¬ 
θέτουν το έργο του τεχνικού συμβούλου στους αντι¬ 
συμβαλλόμενους της παραγράφου 2 φορείς. 

6. Τα ανατιθέμενα έργα και εργασίες της παραγρά¬ 
φου 2 του παρόντος άρθρου εκτελούνται από τους 
αντισυμβαλλόμενους φορείς με βάση τις διαδικασίες 
που ορίζονται από τους κανονισμούς τους. 

Άρθρο 8 

Ανάθεση έργων και εργασιών αξιοποίησης ακινήτων 
σε Τράπεζες ή θυγατρικές Τραπεζών 

1. Οι Φορείς Κοινωνικής Ασφάλισης δύνανται με απο¬ 
φάσεις των Διοικητικών Συμβουλίων τους να αναθέτουν 
σε Τράπεζες που λειτουργούν νόμιμα στην Ελλάδα ή 
θυγατρικές των Τραπεζών αυτών τα ακόλουθα έργα 
και εργασίες: 

α. Τις μελέτες αξιοποίησης ακινήτων ιδιοκτησίας τους 
για την αποδοτικότερη εκμετάλλευσή τους. 

β. Την κατάρτιση προγραμμάτων στέγασης των διοι¬ 
κητικών και υγειονομικών υπηρεσιών αυτών με σκοπό 
την αγορά κτιρίων ή την αξιοποίηση της ήδη υφιστά¬ 
μενης ακίνητης περιουσίας. 

γ. Τις διαδικασίες αγοράς, πώλησης, μισθώσεως, εκμι- 
σθώσεως και ανταλλαγής ακινήτων. Τη σύνταξη προδι¬ 
αγραφών και κατάρτιση σχεδίου συμβάσεων για αγορά, 
πώληση, μίσθωση, εκμίσθωση και ανταλλαγή ακινήτων, 
την οργάνωση αρχείου ακινήτων, καθώς και την έρευνα 
της αγοράς για αγορά, πώληση, μίσθωση, εκμίσθωση 
και ανταλλαγή ακινήτων. 

δ. Το σύνολο ή μέρος των διαδικασιών και εργασιών 
διαχείρισης της ακίνητης περιουσίας, καθώς και εργα¬ 
σίες συντήρησης μικρής έκτασης. 

ε. Την ανάληψη και διεκπεραίωση των απαιτούμενων 
διαδικασιών για εκπόνηση τεχνικών μελετών, καθώς και 
εκτέλεση τεχνικών έργων μικρής έκτασης. 

Ως έργα μικρής έκτασης νοούνται τα έργα των οποί¬ 
ων η συνολική δαπάνη δεν υπερβαίνει σε ποσοστό το 
δέκα τοις εκατό (10%) της αντικειμενικής αξίας του 
ακινήτου. 

στ. Τις αποτυπώσεις οικοπέδων και κτιρίων, τις επι¬ 
θεωρήσεις και πραγματογνωμοσύνες επί ακινήτων, κα¬ 
θώς και τις εκτιμήσεις για αγορά, πώληση, εκμίσθωση, 
μίσθωση και ανταλλαγή ακινήτων. 

ζ. Τη διεκπεραίωση των διαδικασιών έκδοσης τίτλων 
μεταφοράς συντελεστή δόμησης ακινήτων που έχουν 
κριθεί διατηρητέα, με σκοπό την αξιοποίηση του υπο- 
λειπόμενου συντελεστή δόμησης. 

η. Κάθε άλλη συμπληρωματική εργασία που αφορά 
στην εκτέλεση οποιουδήποτε από τα παραπάνω έργα 
ή εργασίες. 

2. Η ανάθεση γίνεται με τις διαδικασίες της νομο¬ 
θεσίας περί συνάψεως συμβάσεων δημοσίων έργων, 
προμηθειών και υπηρεσιών και συνάπτεται μεταξύ των 
νόμιμων εκπροσώπων των ενδιαφερομένων μερών. 

Με τη σύμβαση ανάθεσης περιγράφεται το ανατιθέ¬ 
μενο έργο, το ύψος της αμοιβής, ο τρόπος πληρωμής, 
καθώς και κάθε άλλη αναγκαία λεπτομέρεια για την 
εκτέλεση του έργου. 

3. Οι Τράπεζες ή οι θυγατρικές αυτών, που αναλαμ¬ 
βάνουν τα προαναφερόμενα έργα ή εργασίες, ενεργούν 
για λογαριασμό του Φ.Κ.Α., στην ευθύνη του οποίου 
εναπόκειται η οριστική απόφαση αγοράς, πώλησης, μί¬ 
σθωσης και εκμίσθωσης ακινήτων και η εν γένει αξιο¬ 
ποίηση της ακίνητης περιουσίας. 

4. Όταν οι εργασίες της παραγράφου 1 του παρό¬ 
ντος άρθρου εκτελούνται από τους Φ.Κ.Α. ή και για 
οποιοδήποτε έργο ή εργασία που σχετίζεται με την 
αξιοποίηση της ακίνητης περιουσίας τους, οι Φ.Κ.Α. μπο¬ 
ρούν να αναθέτουν το έργο του τεχνικού συμβούλου 
σε Τράπεζες που λειτουργούν νόμιμα στην Ελλάδα ή 
σε θυγατρικές αυτών. 

5. Οι Τράπεζες ή οι θυγατρικές τους εταιρίες στις 
οποίες ανατίθενται τα οριζόμενα στην παράγραφο 1 
έργα και εργασίες ενεργούν σύμφωνα με τις δικές τους 
διαδικασίες, δεν υπόκεινται στην τήρηση των διαδικασι¬ 
ών του π.δ. 715/1979 κατά την εκπλήρωση του ανατεθέ- 
ντος σε αυτές έργου για τη διενέργεια αγοραπωλησιών, 
μισθώσεων και εκμισθώσεων ακινήτων και εν γένει για 
την αξιοποίηση της ακίνητης περιουσίας των Φ.Κ.Α.. 


Αρθρο 9 

Ανάθεση εκτέλεσης έργων ή 
υπηρεσιών του ν. 3389/2005 

1. Με αποφάσεις των Διοικητικών Συμβουλίων δύνανται 
να συνάπτονται συμβάσεις σύμπραξης μεταξύ των Φ.Κ.Α. 
και Νομικών Προσώπων του Ιδιωτικού Τομέα σύμφωνα 
με όσα ορίζονται στο ν. 3389/2005 «Περί Συμπράξεων 
Δημοσίου και Ιδιωτικού Τομέα» (ΦΕΚ 232 Α'). 

Η απόφαση υποβάλλεται για έγκριση στον Υπουργό 
Απασχόλησης και Κοινωνικής Προστασίας. 

2. Αντικείμενο των συμβάσεων αυτών είναι η εκτέλεση 
έργων ή και η ανάθεση υπηρεσιών, όπως κατωτέρω: 

α. Η ανέγερση κτιρίων για στέγαση Διοικητικών ή 
Υγειονομικών Υπηρεσιών του Φ.Κ.Α.. 

β. Η ανακαίνιση, ανάπλαση και εκσυγχρονισμός κτιρίων ή 
κτιριακών εγκαταστάσεων ενός ή περισσοτέρων φορέων. 

γ. Η συντήρηση κτιριακών εγκαταστάσεων. 

δ. Η συντήρηση του εξοπλισμού των κτιρίων. 

ε. Η φύλαξη και καθαριότητα των κτιρίων και κτιρια- 
κών εγκαταστάσεων. 

στ. Οποιαδήποτε άλλη υπηρεσία συνδέεται με το αντι¬ 
κείμενο των συμβάσεων του παρόντος άρθρου. 

Αρθρο 10 

Διαδικασίες εκτέλεσης τεχνικών έργων 

1. Οι διαδικασίες εκτέλεσης τεχνικών έργων στα ακίνη¬ 
τα των Φ.Κ.Α. που δεν διαθέτουν επαρκή Τεχνική Υπηρε¬ 
σία ενεργούνται με βάση την ισχύουσα Νομοθεσία περί 
ΔημοσίωνΈργων από τη Διεύθυνση Τεχνικών Υπηρεσιών 
της Νομαρχίας της περιοχής όπου εκτελείται το έργο, 
σύμφωνα με το π.δ. 170/1987 (ΦΕΚ 84 Α') για το Ι.Κ.Α.- 
Ε.Τ.Α.Μ. και σύμφωνα με το π.δ. 328/1998 (ΦΕΚ 222 Α') 
για τους λοιπούς Φ.Κ.Α.. 

2. Επίσης οι διαδικασίες εκτέλεσης τεχνικών έργων των 
Φ.Κ.Α. μπορούν να πραγματοποιούνται είτε από την Κτη¬ 
ματική Εταιρία του Δημοσίου είτε από την Τεχνική Υπη¬ 
ρεσία του Ι.Κ.Α.-Ε.Τ.Α.Μ. σύμφωνα με την περίπτωση ε' της 
παραγράφου 2 του άρθρου 7 του παρόντος νόμου. 

Άρθρο 11 

Τήρηση βιβλίων και στοιχείων επενδύσεων 

1. Οι Φ.Κ.Α. υποχρεούνται να τηρούν βιβλία στα οποία 
καταχωρούνται όλα τα στοιχεία που σχετίζονται με τις 
επενδύσεις τους. Τα βιβλία και όλα τα στοιχεία τηρού¬ 
νται για είκοσι (20) χρόνια. 

2. Με απόφαση του Υπουργού Απασχόλησης και Κοι¬ 
νωνικής Προστασίας καθορίζεται το είδος των βιβλίων, ο 
τρόπος καταχώρισης των στοιχείων και κάθε άλλη ανα¬ 
γκαία λεπτομέρεια. 

3. Οι κινητές αξίες των φορέων κατατίθενται προς 
φύλαξη σε τράπεζα που λειτουργεί στην Ελλάδα, μετά 
από πρόσκληση εκδήλωσης ενδιαφέροντος. 

4. Κινητές αξίες που είναι εισηγμένες σε αλλοδαπό 
χρηματιστήριο δύναται να κατατίθενται προς φύλαξη 
και σε τράπεζες της αλλοδαπής. 

ΚΕΦΑΛΑΙΟ Γ' 

ΣΥΓΚΡΟΤΗΣΗ ΑΜΟΙΒΑΙΩΝ ΚΕΦΑΛΑΙΩΝ 
ΚΑΙ ΣΥΣΤΑΣΗ Α.Ε.Δ.Α.Κ. 

ΑΠΟ ΤΟΥΣ ΦΟΡΕΙΣ ΚΟΙΝΩΝΙΚΗΣ ΑΣΦΑΛΙΣΗΣ 

Άρθρο 12 

Συγκρότηση αμοιβαίων κεφαλαίων 

1. Με απόφαση των Διοικητικών Συμβουλίων των Φ.Κ.Α. 
δύνανται να συγκροτούνται ίδια ή ομαδικά αμοιβαία 

κεφάλαια τα οποία διέπονται από τις διατάξεις του 
ν. 3283/2004 (ΦΕΚ 210 Α7 2.11.2004) και του παρόντος 
νόμου. 

2. Οι Φορείς Κοινωνικής Ασφάλισης δύνανται με τις 
προϋποθέσεις της παραγράφου 1 του άρθρου 15 του 
ν. 3283/2004 (ΦΕΚ 210 Α'/2.11.2004) να εισφέρουν σε 
αμοιβαία κεφάλαια, τόσο κατά το στάδιο της αρχικής 
συγκρότησης όσο και σε μεταγενέστερο στάδιο: α) τις 
κινητές αξίες που κατέχουν ή μέρος αυτών και β) μέρος 
των κατατεθειμένων στην Τράπεζα της Ελλάδος διαθε¬ 
σίμων κεφαλαίων. Η εισφορά κινητών αξιών που αποτε¬ 
λούν αντικείμενο διαπραγμάτευσης στο Χρηματιστήριο 
Αθηνών γίνεται εξωχρηματιστηριακά κατά παρέκκλιση 
των παραγράφων 10 και 11 του άρθρου 15 του ν. 3632/ 
1928, όπως ισχύει. Η εισφορά και ανταλλαγή κινητών 
αξιών και κεφαλαίων, τόσο κατά τη συγκρότηση ή και 
σε μεταγενέστερο στάδιο, απαλλάσσεται από κάθε 
φόρο, τέλος, εισφορά, δικαίωμα ή οποιαδήποτε άλλη 
επιβάρυνση υπέρ δημοσίου ή τρίτου. 

3. Το Αμοιβαίο Κεφάλαιο Φ.Κ.Α., το οποίο αποτελεί 
αντικείμενο διαχείρισης Α.Ε.Δ.Α.Κ. της οποίας η κατα¬ 
στατική έδρα και η κεντρική διοίκηση είναι στην Ελλάδα, 
συνιστάται μετά από άδεια της Επιτροπής Κεφαλαια¬ 
γοράς και διέπεται από τις διατάξεις των άρθρων 12-24 
του ν. 3283/2004 και του παρόντος νόμου. 

4. Ειδικότερα, προκειμένου να συσταθεί Αμοιβαίο Κε¬ 
φάλαιο Φ.Κ.Α. απαιτείται η παρακάτω διαδικασία: 

α. Αιτιολογημένη απόφαση του Διοικητικού Συμβουλί¬ 
ου του Φορέα για σύσταση Αμοιβαίου Κεφαλαίου, στην 
οποία να περιλαμβάνεται μεταξύ άλλων η οικονομική 
κατάσταση του Φ.Κ.Α. και αναλυτικός κατάλογος των 
στοιχείων που θα επενδυθούν και των οποίων η συ¬ 
νολική αξία θα είναι τουλάχιστον πέντε εκατομμύρια 
(5.000.000) ευρώ. 

β. Επιλογή Α.Ε.Δ.Α.Κ. για τη διαχείριση του Αμοιβαίου 
Κεφαλαίου, η οποία πραγματοποιείται με εκδήλωση 
ενδιαφέροντος. 

βα. Για την ανάθεση της συγκρότησης αμοιβαίων 
κεφαλαίων σε ήδη λειτουργούσες εταιρίες διαχείρισης 
αμοιβαίων κεφαλαίων, οι Φ.Κ.Α. προβαίνουν στη μέσω 
του τύπου πρόσκληση εκδήλωσης ενδιαφέροντος. 

ββ. Οι Φ.Κ.Α. υποβάλλουν στις εταιρίες διαχείρισης 
αμοιβαίων κεφαλαίων που θα εκδηλώσουν ενδιαφέ¬ 
ρον όλα τα στοιχεία τα οποία πρέπει στη συνέχεια να 
υποβληθούν στην Επιτροπή Κεφαλαιαγοράς από τις 
εταιρίες διαχείρισης για την έγκριση συγκρότησης του 
αμοιβαίου κεφαλαίου, καθώς και τα στοιχεία που θα 
επιτρέψουν στον Φ.Κ.Α. να καταρτίσει την κατάλληλη 
επενδυτική πολιτική. 

βγ. Οι προσφορές των εταιριών διαχείρισης πρέπει 
να περιέχουν λεπτομερείς προτάσεις για τη διαχεί¬ 
ριση της κινητής περιουσίας που θα εισφέρει ο κάθε 
Φ.Κ.Α., την επενδυτική πολιτική που θα ακολουθήσουν, 
τους κανονισμούς των αμοιβαίων κεφαλαίων που θα 
συγκροτηθούν και στους οποίους θα αναγράφεται η 
προμήθεια διαχείρισης και θεματοφυλακής, καθώς και 
τυχόν προμήθειες εξαγοράς μεριδίων και λοιπά έξοδα. 
Επίσης υποχρεούνται να υποβάλουν λεπτομερή στοι¬ 
χεία για την οργανωτική τους υποδομή, τα στελέχη 
και το Διοικητικό τους Συμβούλιο, για όλες τις συν- 
δεδεμένες με αυτές επιχειρήσεις, καθώς και τις κατά 
το παρελθόν επιτευχθείσες αποδόσεις στα αμοιβαία 
κεφάλαια που διαχειρίζονται και είναι ομοειδή κατά 


γενικό τύπο, με αυτά που θα συγκροτήσουν για λογα¬ 
ριασμό των Φ.Κ.Α.. 

βδ. Με κοινή απόφαση των Υπουργών Οικονομίας και 
Οικονομικών και Απασχόλησης και Κοινωνικής Προστα¬ 
σίας συγκροτείται ειδική πενταμελής επιτροπή εμπει¬ 
ρογνωμόνων που θα έχει ως έργο την αξιολόγηση των 
προσφορών των εταιριών διαχείρισης αμοιβαίων κεφα¬ 
λαίων προς τους Φ.Κ.Α.. 

Στην Επιτροπή θα συμμετέχει ένας εκπρόσωπος του 
Υπουργείου Απασχόλησης και Κοινωνικής Προστασίας, 
ένας εκπρόσωπος του Υπουργείου Οικονομίας και Οικο¬ 
νομικών, ένας εκπρόσωπος της Τράπεζας της Ελλάδος, 
ένας εκπρόσωπος τηςΈνωσης Θεσμικών Επενδυτών και 
κατά περίπτωση αξιολόγησης, ένας εκπρόσωπος που θα 
υποδεικνύεται από το Διοικητικό Συμβούλιο του ενδια¬ 
φερομένου Φ.Κ.Α.. Η Επιτροπή θα υποβάλει εντός μηνάς 
από την υποβολή του αιτήματος σε αυτήν το πόρισμά της 
στο Διοικητικό Συμβούλιο του Φ.Κ.Α., το οποίο θα λαμ¬ 
βάνει την τελική απόφαση αναθέσεως της συγκρότησης 
του αμοιβαίου κεφαλαίου. Στο Διοικητικό Συμβούλιο των 
εταιριών αυτών συμμετέχει υποχρεωτικά εκπρόσωπος 
του πιστωτικού ιδρύματος με δικαίωμα ψήφου. 

γ.Έγκριση κανονισμού του Αμοιβαίου Κεφαλαίου του 
Φ.Κ.Α.. Ο κανονισμός συντάσσεται μετά την επιλογή του 
διαχειριστή και του θεματοφύλακα, υπογράφεται από 
την Α.Ε.Δ.Α.Κ. και εγκρίνεται από το Δ.Σ. του Φ.Κ.Α.. 

5. Το Αμοιβαίο Κεφάλαιο Ακίνητης Περιουσίας είναι 
ομάδα περιουσίας η οποία σχηματίζεται από ακίνητα, 
κινητές αξίες και μετρητά, δεν έχει νομική προσωπικό¬ 
τητα και τα επί μέρους περιουσιακά στοιχεία ανήκουν 
εξ αδιαιρέτου σε περισσότερους φορείς. 

Η διαχείρισή του ασκείται από Α.Ε.Δ.Α.Κ. που λαμβάνει 
τη μορφή ανώνυμης εταιρίας και έχει ως αποκλειστικό 
σκοπό τη διαχείριση αμοιβαίων κεφαλαίων, στην οποία 
περιλαμβάνεται και η διαχείριση ενός ή περισσότερων 
αμοιβαίων ακίνητης περιουσίας. 

6. Ο Κανονισμός του Αμοιβαίου Κεφαλαίου περιέχει 
εκτός των νομίμως προβλεπόμενων και τα ακόλουθα: 

Τα μερίδια ανήκουν αποκλειστικά στους Φ.Κ.Α. ή τους 
Φ.Κ.Α. που συγκρότησαν το Αμοιβαίο Κεφάλαιο και η 
πώληση μεριδίων επιτρέπεται μόνον προς Φ.Κ.Α.. 

Έκθεση σκοπιμότητας για το σκοπό συγκρότησης του 
Αμοιβαίου Κεφαλαίου και ότι η προκύπτουσα επενδυ¬ 
τική πολιτική συναρτάται με τις ανάγκες κάλυψης των 
εισροών- εκροών των Φ.Κ.Α.. 

7. Υπεύθυνη για την υλοποίηση της επενδυτικής πο¬ 
λιτικής είναι η εταιρία διαχείρισης. 

8. Με κοινή απόφαση του Υπουργού Οικονομίας και 
Οικονομικών και του Υπουργού Απασχόλησης και Κοι¬ 
νωνικής Προστασίας, μετά από γνώμη της Επιτροπής 
Κεφαλαιαγοράς ρυθμίζονται ο τύπος του Αμοιβαίου Κε¬ 
φαλαίου και όλα τα επί μέρους θέματα που προκύπτουν 
από την εφαρμογή του παρόντος άρθρου. 

Αρθρο 13 

Σύσταση Α.Ε.Δ.Α.Κ. από τους φορείς 
κοινωνικής ασφάλισης 

1. Οι Φ.Κ.Α. δύνανται να συστήνουν κατά ομάδες 
Ανώνυμες Εταιρίες Διαχείρισης Αμοιβαίων Κεφαλαίων 
Φορέων Κοινωνικής Ασφάλισης (Α.Ε.Δ.Α.Κ.- Φ.Κ.Α.), οι 
οποίες έχουν ως αποκλειστικό σκοπό τη διαχείριση 
αμοιβαίων κεφαλαίων, που διέπονται από τις διατάξεις 
του ν. 3283/ 2004 και του παρόντος νόμου. 

2. Για τη σύσταση της Α.Ε.Δ.Α.Κ.- Φ.Κ.Α., εκτός των 
προβλεπομένων από τις διατάξεις του άρθρου 6 του 
ν.3283/2004, απαιτείται απόφαση του Διοικητικού Συμ¬ 
βουλίου του Φορέα ή των Φορέων που εισφέρουν τα 
κεφάλαια, η οποία εγκρίνεται από τον Υπουργό Απα¬ 
σχόλησης και Κοινωνικής Προστασίας, μετά από γνώμη 
της Επιτροπής Επενδυτικής Πολιτικής Φ.Κ.Α.. Η απόφαση 
του Διοικητικού Συμβουλίου του Φ.Κ.Α. θα πρέπει να 
αναφέρει τους ενδιαφερομένους Φορείς που θα συμμε- 
τάσχουν στη σύσταση της εταιρίας, τον τίτλο, το ποσό 
που θα συνεισφέρουν και αντιστοιχεί στο μετοχικό κε¬ 
φάλαιο της εταιρίας και τη διάρκεια της λειτουργίας 
της. Επίσης με την απόφαση υποβάλλεται και το επιχει¬ 
ρησιακό ή επενδυτικό σχέδιο και έκθεση σχετικά με την 
οργανωτική διάρθρωση και τα τεχνικά και οικονομικά 
μέσα της υπό ίδρυση Α.Ε.Δ.Α.Κ. - Φ.Κ.Α.. 

3. Η διαχείριση αμοιβαίων κεφαλαίων των Φ.Κ.Α. πε¬ 
ριλαμβάνει: 

α. τη συγκρότηση αμοιβαίων κεφαλαίων, 

β. τη διαχείριση επενδύσεων, 

γ. τη διοίκηση του Αμοιβαίου Κεφαλαίου Φορέων Κοι¬ 
νωνικής Ασφάλισης. Σε αυτήν περιλαμβάνονται νομι¬ 
κές υπηρεσίες, υπηρεσίες λογιστικής διαχείρισης του 
Αμοιβαίου Κεφαλαίου, υπηρεσίες εξυπηρέτησης Φ.Κ.Α., 
αποτίμηση του ενεργητικού του Αμοιβαίου Κεφαλαίου 
και καθορισμός της αξίας των μεριδίων του, έλεγχος 
τήρησης των κανονιστικών διατάξεων, έκδοση και εξα¬ 
γορά μεριδίων Αμοιβαίου Κεφαλαίου, διεκπεραίωση εγ¬ 
γράφων και αποστολής εντύπων και βεβαιώσεων και 
τήρηση αρχείων. 

4. Οι μετοχές της Α.Ε.Δ.Α.Κ - Φ.Κ.Α. είναι ονομαστικές 
και δεν αποτελούν αντικείμενο διαπραγμάτευσης σε 
οργανωμένη αγορά. Το μετοχικό κεφάλαιο της Α.Ε.Δ.Α.Κ. 
- Φ.Κ.Α. ανήκει σε έναν ή περισσότερους Φ.Κ.Α., κα¬ 
ταβάλλεται σε μετρητά και έχει ελάχιστο ύψος τριών 
εκατομμυρίων (3.000.000) ευρώ. Στο μετοχικό κεφάλαιο 
μπορεί να συμμετέχει πιστωτικό ίδρυμα, σε ποσοστό 
μέχρι και είκοσι τοις εκατό (20%). 

Οι διατάξεις του άρθρου 5 παράγραφος 2 του ν. 3283/ 
2004 εφαρμόζονται προκειμένου για την αύξηση των 
ιδίων κεφαλαίων της με πρόσθετο ποσό, όταν η αξία 
των χαρτοφυλακίων της Α.Ε.Δ.Α.Κ. - Φ.Κ.Α. υπερβαίνει τα 
διακόσια πενήντα εκατομμύρια (250.000.000) ευρώ. 

5. Με κοινές αποφάσεις των Υπουργών Οικονομίας και 
Οικονομικών, Απασχόλησης και Κοινωνικής Προστασίας 
και Ανάπτυξης, που δημοσιεύονται στην Εφημερίδα της 
Κυβερνήσεως, ρυθμίζονται οι αναγκαίες λεπτομέρειες 
για τη σύσταση της Α.Ε.Δ.Α.Κ. - Φ.Κ.Α. και γενικά για την 
εφαρμογή των διατάξεων του παρόντος άρθρου. 

6. Η Α.Ε.Δ.Α.Κ. των Ασφαλιστικών Οργανισμών, η οποία 
έχει συσταθεί βάσει του ν. 2076/1992, οφείλει να προ- 
σαρμοσθεί στις διατάξεις του ν. 3283/2004 και του πα¬ 
ρόντος νόμου, εντός διετίας από τη δημοσίευσή του. 

Αρθρο 14 

Σύσταση εταιρίας επένδυσης ακίνητης περιουσίας 

1. Οι Φορείς Κοινωνικής Ασφάλισης δύνανται να συστή¬ 
σουν από κοινού, μία ή περισσότερες Εταιρίες Επένδυσης 
Ακίνητης Περιουσίας (Ε.Ε.Α.Π.), στις οποίες θα συνεισφέ¬ 
ρουν τα ακίνητά τους ή τα δικαιώματα επί ακινήτων που 
παράγουν εισόδημα, κινητές αξίες και μετρητά. 

2. Για τη σύσταση της εταιρίας απαιτείται απόφαση 
του Διοικητικού Συμβουλίου του Φορέα ή των Φορέ¬ 


ων που εισφέρουν τα περιουσιακά τους στοιχεία και 
έγκριση του Υπουργού Απασχόλησης και Κοινωνικής 
Προστασίας, η οποία δίδεται μετά από εισήγηση της 
Επιτροπής Επενδυτικής Πολιτικής. Η απόφαση του Διοι¬ 
κητικού Συμβουλίου του Φορέα θα πρέπει να αναφέρει 
τους ενδιαφερομένους Φορείς Κοινωνικής Ασφάλισης 
που θα συμμετάσχουν στη σύσταση της εταιρίας, τον 
τίτλο, το ποσό και το είδος που θα συνεισφέρουν που 
αντιστοιχεί στο μετοχικό κεφάλαιο της εταιρίας, τη 
διάρκεια λειτουργίας της, τη διαδικασία πρόσληψης 
θεματοφύλακα, προσωπικού κ.λπ.. Επίσης, μαζί με την 
απόφαση υποβάλλεται και το επενδυτικό σχέδιο, το 
οποίο περιέχει υποχρεωτικά αναλυτική περιγραφή των 
τεχνικών και χρηματοοικονομικών στοιχείων σχετικά με 
το επενδυτικό πρόγραμμα, των στοιχείων της αγοράς 
στα οποία βασίζεται η στρατηγική της και των μέσων 
που προτίθενται να χρησιμοποιηθούν για την επίτευξη 
των στόχων της εταιρίας. 

3. Τα διαθέσιμα της εταιρίας επενδύονται μόνο: 

α. σε ποσοστό τουλάχιστον ογδόντα τοις εκατό (80%) 
σε ακίνητη περιουσία, κατά την έννοια της παραγρά¬ 
φου 4, 

β. σε κινητές αξίες ή άλλα στοιχεία που αναφέρονται 
στην παράγραφο 1. Οι επενδύσεις αυτές δεν υπερβαί¬ 
νουν το δέκα τοις εκατό (10%) των διαθεσίμων, 

γ. σε άλλα κινητά πράγματα τα οποία εξυπηρετούν τις 
λειτουργικές ανάγκες της εταιρίας και τα οποία μαζί με 
τα ακίνητα που αποκτά η εταιρία για την εξυπηρέτηση 
τέτοιων αναγκών δεν επιτρέπεται να υπερβαίνουν το 
δέκα τοις εκατό (10%) των διαθεσίμων κατά την από¬ 
κτησή τους. 

4. Ως ακίνητη περιουσία, στην οποία μπορεί να επεν¬ 
δύει η εταιρία, νοούνται τα ακίνητα, τα ευρισκόμενα 
στην Ελλάδα. Η αξία κάθε ακινήτου, το οποίο περιλαμ¬ 
βάνεται στις επενδύσεις της εταιρίας, δεν επιτρέπεται 
να υπερβαίνει, κατά το χρόνο της απόκτησης, το δε¬ 
καπέντε τοις εκατό (15%) της αξίας του συνόλου των 
επενδύσεών της. Ακίνητα που συνδέονται άμεσα μεταξύ 
τους, κατά τρόπο ώστε τα ακίνητα αυτά να μην είναι 
δυνατόν να χρησιμοποιηθούν χωριστά, θεωρούνται ως 
ενι-αία ακίνητα. Το όριο του δεύτερου εδαφίου αυξάνε¬ 
ται σε είκοσι πέντε τοις εκατό (25%), εάν πρόκειται για 
ακίνητο το οποίο μπορεί να διαχωριστεί σε περισσότε¬ 
ρα ακίνητα, τα οποία θα χρησιμοποιηθούν αυτοτελώς 
για κάποιον από τους σκοπούς που αναφέρονται στην 
παράγραφο 1. 

5. Οι επενδύσεις σε κινητές αξίες υπόκεινται στους 
ακόλουθους περιορισμούς: 

α. η επένδυση σε κινητές αξίες του ίδιου εκδότη δεν 
επιτρέπεται να υπερβαίνει ποσοστό τρία τοις εκατό 
(3%) επί του ανώτατου επιτρεπόμενου ποσοστού επεν¬ 
δύσεων της εταιρίας σε κινητές αξίες, 

β. οι επενδύσεις αυτές γίνονται υποχρεωτικά σε κινη¬ 
τές αξίες τουλάχιστον έξι (6) εκδοτών, 

γ. οι επενδύσεις της εταιρίας σε κινητές αξίες, που 
εκδίδονται από εταιρίες με αντικείμενο δραστηριότητας 
την κατασκευή ή εκμετάλλευση ακινήτων, δεν επιτρέ¬ 
πεται να υπερβαίνουν, στο σύνολό τους, το είκοσι τοις 
εκατό (20%) των επενδύσεων της εταιρίας σε κινητές 
αξίες. 

6. Απαγορεύεται η μεταβίβαση ακινήτων ή κινητών της 
εταιρίας σε μέλη του Διοικητικού Συμβουλίου της εται¬ 
ρίας, του ή των φορέων, στο προσωπικό της εταιρίας 

και των φορέων, καθώς και στους συζύγους και συγγενείς 
τους μέχρι και τρίτου βαθμού εξ αίματος ή εξ αγχιστείας. 
Επίσης, απαγορεύεται η αγορά ή πώληση ή εκποίηση 
περιουσιακών στοιχείων της εταιρίας σε εταιρίες που 
έχουν συμμετοχή μέλη του Διοικητικού Συμβουλίου της 
εταιρίας και των Διοικητικών Συμβουλίων των Φορέων 
Κοινωνικής Ασφάλισης, το προσωπικό της εταιρίας και 
των φορέων, καθώς και οι σύζυγοι και οι συγγενείς τους 
μέχρι και τρίτου βαθμού εξ αίματος ή εξ αγχιστείας. 

7. Οι εταιρίες επένδυσης ακίνητης περιουσίας του 
παρόντος άρθρου απαλλάσσονται από το φόρο μετα¬ 
βίβασης ακινήτων στην περίπτωση που σχηματίστηκαν 
μετά από: 

α. εισφορά ακίνητης περιουσίας δύο (2) ή περισσότε¬ 
ρων Φορέων Κοινωνικής Ασφάλισης, 

β. συγχώνευση δύο (2) ή περισσότερων εταιριών ακί¬ 
νητης περιουσίας οι οποίες διαθέτουν ακίνητη περι¬ 
ουσία, 

γ. διάσπαση ή απόσχιση υφιστάμενης εταιρίας που 
εισφέρει ακίνητη περιουσία της σε νέο ή υφιστάμενο 
νομικό πρόσωπο το οποίο λειτουργεί ως εταιρία επεν¬ 
δύσεων σε ακίνητη περιουσία. 

8. Τα στοιχεία στα οποία στηρίζονται οι επενδυτικές 
επιλογές των διαχειριστών των Ε.Ε.Α.Π. και των μελών 
οργάνων διοίκησης των Ε.Ε.Α.Π. των Φορέων Κοινωνικής 
Ασφάλισης υπόκεινται σε τακτικό ή περιοδικό έλεγχο 
από την Ειδική Επιτροπή Ελέγχου των Επενδύσεων των 
Φ.Κ.Α.. 

9. Κατά τα λοιπά εφαρμόζονται οι διατάξεις του 
ν.2778/1999, όπως ισχύουν. 

ΚΕΦΑΛΑΙΟ Δ' 

ΠΛΑΙΣΙΟ ΔΙΑΧΕΙΡΙΣΗΣ ΔΑΝΕΙΩΝ 
Αρθρο 15 

Χορήγηση δανείων 

1. Οι Φ.Κ.Α., με αποφάσεις των Διοικητικών Συμβουλίων 
τους, δύνανται, εκ των διαθεσίμων κεφαλαίων τους, 
να διαθέτουν χρηματικά ποσά για τη χορήγηση εντό¬ 
κων δανείων προς ασφαλισμένους, συνταξιούχους και 
υπαλλήλους τους. 

2. Η χορήγηση δανείων γίνεται κατόπιν προηγούμενης 
εγκριτικής απόφασης του Υπουργού Απασχόλησης και 
Κοινωνικής Προστασίας. 

Άρθρο 16 

Όροι και προϋποθέσεις χορήγησης δανείων 

1. Από τους Φ.Κ.Α. χορηγούνται προσωπικά δάνεια 
εκτάκτων αναγκών σε υπαλλήλους, ασφαλισμένους και 
συνταξιούχους, με τους ακόλουθους όρους και προϋ¬ 
ποθέσεις: 

α. Το ποσό του χορηγούμενου τοκοχρεωλυτικού δα¬ 
νείου από έναν ή περισσότερους Φ.Κ.Α. δεν επιτρέπεται 
να υπερβαίνει κατά περίπτωση τις αποδοχές ή συντά¬ 
ξεις τριών (3) μηνών του δανειολήπτη. 

β. Δάνεια εκτάκτων αναγκών σε ασφαλισμένους, υπαλ¬ 
λήλους και συνταξιούχους μπορούν να χορηγούνται 
από δύο (2), κατ’ ανώτατο όριο, Φ.Κ.Α. προς το ίδιο 
φυσικό πρόσωπο και μέχρι του ορίου τριών (3) μισθών 
ή συντάξεων από κάθε Φορέα, υπό την προϋπόθεση 
ότι πρόκειται για αυτοτελείς, αυτόνομους και αυτοδι- 
οικούμενους Φ.Κ.Α.. 

Δεν επιτρέπεται η χορήγηση από τον ίδιο Φ.Κ.Α. νέου 
δανείου πριν από την πλήρη εξόφληση από τον δανει¬ 


οδοτούμενο του δανείου που του χορηγήθηκε κατά το 
παρελθόν. 

Σε εξαιρετικές περιπτώσεις επείγουσας οικονομικής 
ανάγκης του δανειολήπτη, η οποία δεν μπορεί να αντι- 
μετωπισθεί διαφορετικά, είναι δυνατή, μετά τη διαπί¬ 
στωση της ανάγκης αυτής από το Διοικητικό Συμβούλιο 
του Φ.Κ.Α., η χορήγηση συμπληρωματικού δανείου μέχρι 
ποσού ίσου με το πενήντα τοις εκατό (50%) του ποσού 
που δικαιούται ο δανειοδοτούμενος από κάθε Φ.Κ.Α., 
ανεξαρτήτως οφειλών του από προηγούμενα δάνεια. 

γ. Η χορήγηση δανείου είναι δυνατή αποκλειστικά 
προς αντιμετώπιση εξόδων σε περιπτώσεις γάμου, 
τοκετού, σοβαρής ασθένειας, θανάτου, έκτακτης στε- 
γαστικής ανάγκης και σε κάθε άλλη περίπτωση που 
προβλέπεται από τα καταστατικά των Φ.Κ.Α.. 

Τα εν λόγω περιστατικά πρέπει να αφορούν τον ίδιο 
τον δανειοδοτούμενο ή συντηρούμενο από αυτόν μέλος 
της οικογένειάς του ή προκειμένου περί αγάμου και της 
πατρικής οικογένειάς του. 

δ. Τα δάνεια πρέπει να εξοφλούνται σε τριάντα έξι 
(36) το πολύ ίσες μηνιαίες δόσεις που αρχίζουν από τον 
επόμενο της χορηγήσεώς τους, μήνα. 

2. Το επιτόκιο με το οποίο βαρύνονται τα δάνεια των 
Φ.Κ.Α., που συνάπτονται από την ημερομηνία ισχύος του 
παρόντος νόμου, καθορίζεται με απόφαση του Υπουρ¬ 
γού Απασχόλησης και Κοινωνικής Προστασίας και του 
Διοικητή της Τράπεζας της Ελλάδος. 

3. Παρέχεται η δυνατότητα στους Φ.Κ.Α. να αναπρο¬ 
σαρμόζουν τα επιτόκια των δανείων, ως εξής: 

α. στις υφιστάμενες δανειακές συμβάσεις, μετά από 
υποβολή αίτησης του δανειολήπτη και 

β. στις δανειακές συμβάσεις που συνάπτονται μετά 
την έναρξη ισχύος του παρόντος νόμου, εφόσον σε 
αυτές περιλαμβάνεται σχετική ειδική πρόβλεψη περί 
αναπροσαρμογής του επιτοκίου και μετά από προη¬ 
γούμενη ενημέρωση του δανειολήπτη, στα πλαίσια των 
συμβατικών υποχρεώσεων των Φ.Κ.Α.. 

4. Με απόφαση του Υπουργού Απασχόλησης και Κοι¬ 
νωνικής Προστασίας καθορίζονται τα αναγκαία μέτρα 
σε περίπτωση ανείσπρακτων οφειλών από δάνεια, κα¬ 
θώς και κάθε αναγκαία λεπτομέρεια για την εφαρμογή 
του παρόντος κεφαλαίου. 

ΚΕΦΑΛΑΙΟ Ε' 

ΕΠΕΝΔΥΤΙΚΗ ΠΟΛΙΤΙΚΗ - ΔΙΑΧΕΙΡΙΣΗ ΠΕΡΙΟΥΣΙΑΣ 
ΦΟΡΕΩΝ ΚΟΙΝΩΝΙΚΗΣ ΑΣΦΑΛΙΣΗΣ 

Άρθρο 17 

Αρχές επενδυτικής πολιτικής 
και διαχείρισης περιουσίας 

1. Τα Διοικητικά Συμβούλια των Φ.Κ.Α. υποχρεούνται να 
λαμβάνουν αποφάσεις για επενδύσεις των διαθεσίμων 
κεφαλαίων τους και για αξιοποίηση της κινητής και 
ακίνητης περιουσίας τους εντός του κατωτέρω πλαισίου 
γενικών αρχών διαχείρισης: 

α. Η επενδυτική πολιτική και οι στόχοι πρέπει να κα¬ 
θορίζονται με τρόπο ώστε: 

αα. Οι επενδυτικές επιλογές να έχουν κυρίως μακρο¬ 
πρόθεσμο χρονικό ορίζοντα με γνώμονα την επίτευξη 
της μεγαλύτερης δυνατής απόδοσης με ελαχιστοποίηση 
του αναλαμβανόμενου κινδύνου. 

αβ. Να βοηθούν στην κατανόηση, ταυτοποίηση και 
μέτρηση των αναμενόμενων επιπέδων απόδοσης και 
κινδύνου. 

αγ. Να προσφέρονται για συγκριτική αξιολόγηση 
(όθησΙιηηαΐ'Κίης)). 

αδ. Να επιτυγχάνεται σε ικανοποιητικό βαθμό η δια¬ 
φοροποίηση των περιουσιακών στοιχείων με ιδιαίτερη 
έμφαση στην ευρεία διασπορά των επενδύσεων και να 
αποφεύγεται οποιαδήποτε σώρευση κινδύνων για το 
σύνολο του χαρτοφυλακίου. 

αε. Να λαμβάνονται υπόψη οι υποχρεώσεις των Φ.Κ.Α. 
τόσο βραχυπρόθεσμα όσο και μακροπρόθεσμα σε σχέση 
με την ισχύουσα αλλά και την αναμενόμενη αναλογική 
σχέση μεταξύ των εν ενεργεία ασφαλισμένων και συντα¬ 
ξιούχων, την ασφαλιστική ωρίμανση των Φορέων και το 
μέγεθος των υφιστάμενων αποθεματικών κεφαλαίων. 

αστ. Να εγγυώνται την εφαρμογή των απαραίτητων 
διαδικασιών διαχείρισης επενδυτικού κινδύνου (πεΚ 
ηηαηορθηηθηΐ). 

β. Καθορισμός παραμέτρων επενδυτικής πολιτικής. 
Με αποφάσεις των Διοικητικών Συμβουλίων και κατό¬ 
πιν εμπεριστατωμένης και αιτιολογημένης αξιολόγησης 
και ανάλυσης καθορίζονται κατά τακτές χρονικές περι¬ 
όδους οι παράμετροι επενδυτικής πολιτικής με σκοπό 
την εξειδίκευση της πολιτικής αυτής και ειδικότερα: 

βα. Αναλογίες μεταξύ βασικών επενδυτικών κατηγο¬ 
ριών (385ΘΙ ιτιίχ), δηλαδή μετοχών, τίτλων σταθερού 
εισοδήματος, αμοιβαίων κεφαλαίων κ.λπ.. 

ββ. Παράμετροι διασποράς όπως μέγιστο και ελάχι¬ 
στο όριο αριθμού μετοχών του χαρτοφυλακίου, μέγιστο 
όριο ποσοστιαίας συμμετοχής μετοχών και ποσοστιαία 
συμμετοχή μετοχών στον ίδιο εκδότη, 
βγ. Διάρκεια χαρτοφυλακίου τίτλων, 
βδ. Παράμετροι ρευστότητας (ελάχιστα και μέγιστα 
ποσοστιαία όρια). 

Η ύπαρξη ρευστότητας πρέπει να διασφαλίζεται με 
τη θέσπιση παραμέτρων οι οποίες λαμβάνονται υπόψη 
για την επιλογή των επενδύσεων ώστε σε περίπτωση 
ανάγκης εκταμιεύσεων να μην προκύπτουν προβλήματα 
ρευστοποιήσεων. 

βε. Κλαδική σύνθεση χαρτοφυλακίου, 
γ. Καθορισμός ποιοτικών και ποσοτικών κριτηρίων 
για την αξιολόγηση και επιλογή των επενδύσεων σε 
διάφορα επενδυτικά προϊόντα, 
δ. Πρότυπα κινδύνων. 

Πρέπει να μελετώνται και να αξιολογούνται οι κίνδυνοι 
που επηρεάζουν τις αποδόσεις των χαρτοφυλακίων, 
ε. Αποτίμηση περιουσιακών στοιχείων. 

Για την ακριβή παρακολούθηση της επενδυτικής δρα¬ 
στηριότητας, καθώς και την προσέγγιση και ανάλυση 
στοιχείων για τη διασφάλιση της ορθότητας στη λήψη 
των επενδυτικών αποφάσεων, πρέπει οι Φ.Κ.Α. να προ¬ 
βαίνουν σε τακτά χρονικά διαστήματα στην αποτίμηση 
του χαρτοφυλακίου τους, ανάλογα με το είδος του 
περιουσιακού στοιχείου: 

Η αποτίμηση των χρεογράφων τα οποία διαπραγμα¬ 
τεύονται σε οργανωμένες αγορές, γίνεται με βάση την 
τιμή κλεισίματος της ημέρας αποτίμησης. 

Η αποτίμηση των χρεογράφων τα οποία δεν διαπραγ¬ 
ματεύονται σε οργανωμένες αγορές, γίνεται με βάση 
την τιμή κτήσης. 

Η αποτίμηση των ακινήτων γίνεται με βάση τις αντι¬ 
κειμενικές αξίες τους. 

Πέραν των άνω αποτιμήσεων οι Φ.Κ.Α. υποχρεούνται 
να ενεργούν αποτιμήσεις των περιουσιακών τους στοι¬ 
χείων την τελευταία εργάσιμη ημέρα κάθε έτους. 


στ. Διασφάλιση του εμπιστευτικού χαρακτήρα των 
επενδυτικών αποφάσεων, της ομαλότητας και της εύ¬ 
ρυθμης λειτουργίας των αγορών κεφαλαίων και ακινή¬ 
των και της διαφάνειας κατά τη λήψη των επενδυτικών 
αποφάσεων - πλαίσιο εταιρικής διακυβέρνησης (οοΓρο- 
ΓαΙθ ρονθΓπαηοθ). 

Ειδικότερα, οι Φ.Κ.Α. στο πλαίσιο της επενδυτικής τους 
δραστηριότητας οφείλουν: 

στα. Να λαμβάνουν όλα τα απαραίτητα μέτρα τα 
οποία διασφαλίζουν τον εμπιστευτικό χαρακτήρα των 
επενδυτικών αποφάσεων και την ομαλότητα και την 
εύρυθμη λειτουργία των αγορών κεφαλαίων και ακι¬ 
νήτων. 

στβ. Να διασφαλίζουν την αυτονομία και τον εμπιστευ- 
τικό χαρακτήρα των επενδυτικών αποφάσεων, ιδίως 
στο εσωτερικό τους, και να μεριμνούν για την αποφυγή 
καταστάσεων σύγκρουσης συμφερόντων, λαμβάνοντας 
μέτρα για τη διευθέτηση τέτοιων καταστάσεων που 
ενδέχεται να παρουσιαστούν κατά την ενάσκηση της 
δραστηριότητάς τους. 

στγ. Να χαράσσουν και να ασκούν την επενδυτική 
τους πολιτική με τέτοιο τρόπο που να διασφαλίζει τη 
διαφάνεια στη λήψη των αποφάσεών τους, τον απο¬ 
τελεσματικό έλεγχο της διαχείρισης και την ευθύνη 
αυτής εξυπηρετώντας με τον καλύτερο δυνατό τρόπο 
τα συμφέροντα των ασφαλισμένων. 

στδ. Να ακολουθούν τους κανόνες διακυβέρνησης 
ελέγχου, επικοινωνίας κ.ά. προκειμένου να διασφαλί¬ 
ζεται η ορθή λήψη αποφάσεων, η πιστή εκτέλεση των 
εντολών, η διαφάνεια και η τακτική ανασκόπηση και 
αξιολόγηση των δραστηριοτήτων διαχείρισης. 

στε. Να λαμβάνουν τα κατάλληλα μέτρα ώστε να 
εξασφαλίζονται αποτελεσματικά οι πάσης φύσεως μη¬ 
χανισμοί ελέγχου. 

2. Με απόφαση του Υπουργού Απασχόλησης και Κοι¬ 
νωνικής Προστασίας, μετά από γνώμη της Επιτροπής 
Επενδυτικής Πολιτικής, εξειδικεύεται το ανωτέρω πλαί¬ 
σιο γενικών αρχών διαχείρισης με τη θέσπιση κανόνων 
επενδυτικής συμπεριφοράς, δεοντολογίας και διασπο- 
ράς για επενδύσεις και αξιοποίηση εν γένει της κινητής 
και ακίνητης περιουσίας των Φ.Κ.Α.. 

3. Οι Φ.Κ.Α. υποχρεούνται εντός πενταετίας να επα¬ 
ναπροσδιορίσουν τη διάρθρωση των ήδη υφιστάμενων 
χαρτοφυλακίων τους, προκειμένου να εναρμονιστούν 
με τους κανόνες επενδυτικής συμπεριφοράς που θεσπί¬ 
ζονται με την υπουργική απόφαση της προηγούμενης 
παραγράφου. 

Αρθρο 18 

Σύμβουλοι επενδύσεων 

1. Οι Φ.Κ.Α. δύνανται με απόφαση του Διοικητικού 
Συμβουλίου τους, να προσλαμβάνουν συμβούλους 
επενδύσεων για την αξιοποίηση της περιουσίας τους 
καταρτίζοντας σχετική σύμβαση παροχής υπηρεσιών 
στην οποία καθορίζεται η διάρκεια της σύμβασης, το 
ύψος και ο συγκεκριμένος τρόπος υπολογισμού της 
αμοιβής, καθώς και το είδος και η διαδικασία παροχής 
των υπηρεσιών. 

2. Έργο των συμβούλων επενδύσεων είναι η παροχή 
συμβουλών σε Φ.Κ.Α. σχετικά με τη διάρθρωση της πε¬ 
ριουσίας τους, τη διαμόρφωση της επενδυτικής τους 
στρατηγικής, καθώς και κάθε θέμα σχετικό με την οι¬ 
κονομική τους δραστηριότητα. 

3. Η πρόσληψη συμβούλου επενδύσεων γίνεται μετά 
από πρόσκληση εκδήλωσης ενδιαφέροντος. 

4. Κριτήρια για την πρόσληψη αυτών είναι: 

α. Η κατάλληλη οργανωτική δομή, τα απαραίτητα τε¬ 
χνικά και οικονομικά μέσα. 

β. Η αξιοπιστία, πείρα και επαγγελματική ικανότητα. 

γ. Η πιστοποίηση από την Επιτροπή Κεφαλαιαγο¬ 
ράς. 

5. Οι Φ.Κ.Α. με απόφαση των Διοικητικών Συμβουλίων 
τους δύνανται να προσλαμβάνουν από κοινού συμβού¬ 
λους επενδύσεων. 

6. Η απόκτηση από τους Φ.Κ.Α. κινητών αξιών που 
διαχειρίζονται ή εκδίδουν οι σύμβουλοι επενδύσεων ή ο 
όμιλος εταιριών στον οποίο ανήκουν επιτρέπεται μέχρι 
ποσοστού πέντε τοις εκατό (5%) των στοιχείων που 
προσδιορίζονται στο άρθρο 4 παράγραφος 4. 

7. Με απόφαση του Υπουργού Απασχόλησης και Κοι¬ 
νωνικής Προστασίας, μετά από εισήγηση της Επιτρο¬ 
πής Επενδυτικής Πολιτικής των Φ.Κ.Α., καθορίζεται κάθε 
αναγκαία λεπτομέρεια για την εφαρμογή του παρόντος 
άρθρου. 

Άρθρο 19 

Διαχειριστές περιουσιακών στοιχείων 

1. Οι Φ.Κ.Α. δύνανται με απόφαση του Διοικητικού Συμ¬ 
βουλίου τους να αναθέτουν σε διαχειριστές τη διαχείρι¬ 
ση μέρους ή του συνόλου των περιουσιακών τους στοι¬ 
χείων, καταρτίζοντας, μετά από πρόσκληση εκδήλωσης 
ενδιαφέροντος, σχετική σύμβαση παροχής υπηρεσιών, 
στην οποία καθορίζεται η διάρκεια της σύμβασης, το 
ύψος και ο συγκεκριμένος τρόπος της αμοιβής, καθώς 
και το είδος και η διαδικασία παροχής υπηρεσιών. 

2. Έργο του διαχειριστή είναι: 

α. Η διαχείριση επενδυτικών χαρτοφυλακίων Φ.Κ.Α., 
στα πλαίσια εντολής τους, εφόσον τα χαρτοφυλάκια 
συμπεριλαμβάνουν έναν ή περισσότερους από τους 
τίτλους που αναφέρονται στα άρθρα 3 και 4 του πα¬ 
ρόντος νόμου. 

β. Η εκτέλεση εντολών για αγοραπωλησία τίτλων. 

γ. Η τακτική, περιοδική, έγγραφη ενημέρωση του Φ.Κ.Α. 
για τις πράξεις που έχει κάνει ο διαχειριστής κατά τη 
διάρκεια διαχείρισης του χαρτοφυλακίου επενδύσεων, 
καθώς και έκτακτη ενημέρωση για γεγονότα που εν¬ 
δέχεται να επηρεάσουν σημαντικά τις επενδύσεις του 
Φ.Κ.Α.. 

3. Κριτήρια για την πρόσληψη των διαχειριστών είναι: 

α. Η ορθολογική, διοικητική και τεχνικοοικονομική ορ¬ 
γάνωση, οι κατάλληλοι μηχανισμοί ελέγχου και ασφα¬ 
λείας στον τομέα της ηλεκτρονικής επεξεργασίας δε¬ 
δομένων, οι αποτελεσματικοί μηχανισμοί εσωτερικού 
ελέγχου των πράξεων που διενεργούνται από όργανα 
του διαχειριστή για λογαριασμό του Φ.Κ.Α. και το σύ¬ 
στημα λογιστικής καταχώρησης των διενεργούμενων 
πράξεων για λογαριασμό του Φ.Κ.Α.. 

β. Η οργάνωση και οι μηχανισμοί που διασφαλίζουν 
την προστασία των τίτλων που ανήκουν στους Φ.Κ.Α.. 

γ. Η πιστοποίηση από την Επιτροπή Κεφαλαιαγο¬ 
ράς. 

4. Απαγορεύεται η απόκτηση από το Φ.Κ.Α. κινητών 
αξιών του Διαχειριστή ή του θεματοφύλακα ή των ομί¬ 
λων αυτών. 

5. Με κοινή απόφαση των Υπουργών Οικονομίας και 
Οικονομικών και Απασχόλησης και Κοινωνικής Προστα¬ 


σίας, μετά από εισήγηση της Επιτροπής Επενδυτικής 
Πολιτικής των Φ.Κ.Α., καθορίζεται κάθε αναγκαία λεπτο¬ 
μέρεια για την εφαρμογή του παρόντος άρθρου. 

Άρθρο 20 

Επιτροπή επενδυτικής πολιτικής 
φορέων κοινωνικής ασφάλισης 

1. Στη Γ ενική Γ ραμματεία Κοινωνικών Ασφαλίσεων του 
Υπουργείου Απασχόλησης και Κοινωνικής Προστασί¬ 
ας συστήνεται «Επιτροπή Επενδυτικής Πολιτικής των 
Φορέων Κοινωνικής Ασφάλισης». Η Επιτροπή αποτελεί 
γνωμοδοτικό και συμβουλευτικό όργανο του Υπουργού 
Απασχόλησης και Κοινωνικής Προστασίας. 

2. Έργο της Επιτροπής είναι η υποβολή εισηγήσεων 
επί θεμάτων εφαρμογής της κείμενης νομοθεσίας και 
των εκδιδόμενων κανονιστικών πράξεων για επενδύσεις 
και αξιοποίηση της κινητής και ακίνητης περιουσίας 
των Φ.Κ.Α., τον εκσυγχρονισμό αυτής, καθώς και λήψης 
μέτρων και θέσπισης κανόνων για την τροποποίηση, 
συμπλήρωση της νομοθεσίας. Ειδικότερα εισηγείται επί 
θεμάτων που αφορούν: 

α. Τον καθορισμό του πλαισίου κανόνων επενδυτικής 
συμπεριφοράς και δεοντολογίας, καθώς και των κανό¬ 
νων διαχείρισης των κινδύνων που διατρέχουν οι Φ.Κ.Α., 
με κοινά αποδεκτούς τρόπους αναγνώρισης, μέτρησης 
και παρακολούθησης των κινδύνων που αναλαμβάνονται 
με τις επενδύσεις των Φ.Κ.Α.. 

β. Την υιοθέτηση ενιαίας μεθοδολογίας μέτρησης των 
αποδόσεων και των κινδύνων, σε συνδυασμό με την 
επιλογή κατάλληλων δεικτών αναφοράς (όοηοΐιπιαιΐο), 
ώστε να καθίσταται δυνατή και άμεσα συγκρίσιμη η 
αξιολόγηση της απόδοσης των χαρτοφυλακίων. 

γ. Το πλαίσιο της διαχείρισης της ακίνητης περιουσίας 
των Φ.Κ.Α.. 

δ. Τον καθορισμό πλαισίου για τη διαχείριση του συ¬ 
νολικού κινδύνου χαρτοφυλακίων (πε1< πιαπαςοπιοπί), 
λαμβάνοντας υπόψη τις διεθνείς επιστημονικές παρα¬ 
δοχές. 

ε. Την αξιολόγηση νέων επενδυτικών προϊόντων. 

στ. Την επίλυση τυχόν αναφυόμενων αμφισβητήσεων 
ως προς την εφαρμογή των διατάξεων της νομοθεσίας 
περί επενδύσεων των Φ.Κ.Α.. 

3. Η Επιτροπή επιλαμβάνεται όλων των ανωτέρω, μετά 
από σχετική παραπομπή των θεμάτων από τη Διεύθυν¬ 
ση Οικονομικού της Γενικής Γραμματείας Κοινωνικών 
Ασφαλίσεων. 

4. Η Επιτροπή αποτελείται από έντεκα (11) μέλη, με 
τους αναπληρωτές τους, η θητεία των οποίων διαρκεί 
τρία χρόνια. Στην Επιτροπή μετέχουν οι εξής: 

α. Ο Γενικός Γραμματέας της Γενικής Γραμματείας 
Κοινωνικών Ασφαλίσεων του Υπουργείου Απασχόλησης 
και Κοινωνικής Προστασίας, ως Πρόεδρος. 

β.Ένας (1) εκπρόσωπος της Γ ενικής Γ ραμματείας Κοι¬ 
νωνικών Ασφαλίσεων του Υπουργείου Απασχόλησης και 
Κοινωνικής Προστασίας, ως μέλος. 

γ.Ένας (1) εκπρόσωπος του Υπουργείου Οικονομίας 
και Οικονομικών, ως μέλος. 

δ. Ένας (1) εκπρόσωπος της Τράπεζας της Ελλάδος, 
ως μέλος. 

ε.Ένας (1) εκπρόσωπος της Επιτροπής Κεφαλαιαγο¬ 
ράς, ως μέλος. 

στ.Ένας (1) εκπρόσωπος τηςΈνωσης Θεσμικών Επεν¬ 
δυτών (Ε.Θ.Ε.), ως μέλος. Στις περιπτώσεις που συζη- 

τούνται θέματα ακινήτων, συμμετέχει ένας (1) εκπρόσω¬ 
πος της Κ.Ε.Δ. αντί του εκπροσώπου της Ε.Θ.Ε.. 

ζ/Ενας (1) εκπρόσωπος των Φ.Κ.Α., ως μέλος. 

η. Δύο (2) εκπρόσωποι της Γ.Σ.Ε.Ε., ως μέλη. 

Θ.Ένας (1) εκπρόσωπος του Σ.Ε.Β., ως μέλος. 

ι/Ενας (1) εκπρόσωπος του Χ.Α., ως μέλος. 

Τα μέλη της Επιτροπής είναι ανώτερα στελέχη των 
φορέων από τους οποίους προτείνονται, με γνώσεις 
και εμπειρία σε θέματα διαχείρισης επενδύσεων και 
αξιοποίησης της περιουσίας των Φ.Κ.Α. και σε καμία 
περίπτωση δεν μπορούν να είναι τα ίδια με τα μέλη 
της Ειδικής Επιτροπής Ελέγχου των Επενδύσεων των 
Φ.Κ.Α.. 

Οι δαπάνες λειτουργίας της Επιτροπής βαρύνουν τον 
προϋπολογισμό του Υπουργείου Απασχόλησης και Κοι¬ 
νωνικής Προστασίας. 

Η Επιτροπή υποστηρίζεται από Γραμματεία αποτε- 
λούμενη από δύο (2) μέλη που είναι μόνιμοι υπάλληλοι 
της Διεύθυνσης Οικονομικού της Γενικής Γραμματείας 
Κοινωνικών Ασφαλίσεων. 

5. Με απόφαση του Υπουργού Απασχόλησης και 
Κοινωνικής Προστασίας, συγκροτείται η Επιτροπή και 
καθορίζεται ο κανονισμός λειτουργίας της και κάθε 
αναγκαία λεπτομέρεια. 

Άρθρο 21 

Ειδική επιτροπή ελέγχου επενδύσεων Φ.Κ.Α. 

1. Συστήνεται Ειδική Επιτροπή Ελέγχου των Επενδύ¬ 
σεων των Φ.Κ.Α.. 

2. Έργο της Επιτροπής είναι: 

α. Ο έλεγχος της νομιμότητας με βάση τα στοιχεία 
συναλλαγής όπως αναφέρονται στο άρθρο 5 παράγρα¬ 
φος 7, των πάσης φύσεως επενδύσεων σε κινητές αξίες, 
καθώς και ο έλεγχος εφαρμογής των αρχών διαχείρισης 
και των κανόνων επενδυτικής συμπεριφοράς. 

β. Ο περιοδικός έλεγχος των στοιχείων στα οποία 
στηρίζονται οι επενδυτικές επιλογές των Διοικητικών 
Συμβουλίων των Φ.Κ.Α. και των διαχειριστών της περι¬ 
ουσίας τους. 

Οι Φ.Κ.Α. υποχρεούνται να παρέχουν στην Επιτροπή 
τα απαραίτητα για την πραγματοποίηση του έργου της 
στοιχεία οποτεδήποτε η Επιτροπή τα ζητήσει. 

Για την υποβοήθηση του έργου της Επιτροπής μπορεί 
κατά περίπτωση να ζητείται η συνδρομή των αρμόδιων 
υπηρεσιών της Γ ενικής Γ ραμματείας Κοινωνικών Ασφα¬ 
λίσεων, της Επιτροπής Κεφαλαιαγοράς, των Τραπεζών 
και των Α.Χ.Ε.Π.Ε.Υ. 

3. Στην Επιτροπή μετέχουν: 

α. Ανώτατος κρατικός λειτουργός εν ενεργεία ή συ¬ 
νταξιούχος ή ανώτατος δικαστικός λειτουργός επί τιμή 
ή πρόσωπο αναγνωρισμένου κύρους με γνώσεις και 
εμπειρία σε οικονομικά θέματα ελέγχου και διαχείρισης, 
ως Πρόεδρος. 

β. Δύο (2) εκπρόσωποι της Τράπεζας της Ελλάδος, 
ως μέλη. 

γ.Ένας (1) εκπρόσωπος του Υπουργείου Οικονομίας 
και Οικονομικών, ως μέλος. 

δ.Ένας (1) εκπρόσωπος του Υπουργείου Απασχόλησης 
και Κοινωνικής Προστασίας, ως μέλος. 

ε.Ένας (1) εκπρόσωπος της Επιτροπής Κεφαλαιαγο¬ 
ράς, ως μέλος. 

στ. Δύο (2) εκπρόσωποι των Φορέων Κοινωνικής Ασφά¬ 
λισης οι οποίοι επιλέγονται μεταξύ των προτεινομένων 


από τους πέντε (5) μεγαλύτερους σε κινητή περιουσία 
φορείς, ως μέλη. 

ζ. Δύο (2) εκπρόσωποι της Γ.Σ.Ε.Ε., ως μέλη. 

η. Ένας (1) εκπρόσωπος του Σ.Ε.Β., ως μέλος. 

Τα μέλη της Επιτροπής είναι ανώτερα στελέχη των 
φορέων από τους οποίους προτείνονται, με γνώση και 
εμπειρία σε θέματα διαχείρισης επενδύσεων. 

Τα μέλη της Επιτροπής και οι αναπληρωτές τους, 
ορίζονται ύστερα από προτάσεις των φορέων που υπο¬ 
βάλλονται εντός προθεσμίας δέκα (10) ημερών αφότου 
ζητηθούν. 

Η Επιτροπή υποστηρίζεται από Γραμματεία αποτε- 
λούμενη από έναν μόνιμο υπάλληλο της Τράπεζας της 
Ελλάδος και έναν μόνιμο υπάλληλο της Γ ενικής Γ ραμ¬ 
ματείας Κοινωνικών Ασφαλίσεων. 

Το έργο και η λειτουργία της Επιτροπής υποστηρίζε¬ 
ται από τη Διεύθυνση Εργασιών Δημοσίου της Τράπεζας 
της Ελλάδος. 

Οι δαπάνες λειτουργίας της Επιτροπής βαρύνουν τον 
προϋπολογισμό της Γενικής Γραμματείας Κοινωνικών 
Ασφαλίσεων του Υπουργείου Απασχόλησης και Κοι¬ 
νωνικής Προστασίας. 

4. Με απόφαση του Υπουργού Απασχόλησης και Κοι¬ 
νωνικής Προστασίας, συγκροτείται η Επιτροπή και κα¬ 
θορίζεται ο κανονισμός λειτουργίας της. 

Η αποζημίωση των μελών και των γραμματέων της 
Επιτροπής του παρόντος άρθρου, καθώς και της Επι¬ 
τροπής του άρθρου 20, ορίζεται με κοινή απόφαση των 
Υπουργών Οικονομίας και Οικονομικών και Απασχόλη¬ 
σης και Κοινωνικής Προστασίας. 

5. Ο έλεγχος και η αξιολόγηση της ασκούμενης δια¬ 
χείρισης εκ μέρους των διαχειριστών της περιουσίας 
των Φορέων δεν υποκαθιστά σε καμία περίπτωση άλ¬ 
λους ελέγχους που γίνονται στα πλαίσια της κείμενης 
νομοθεσίας για εποπτικούς ή άλλους σκοπούς. 

6. Επιβολή Ποινών. 

Σε περίπτωση διαπίστωσης, κατά τη διενέργεια του 
ελέγχου, παράβασης της κείμενης νομοθεσίας, η Επι¬ 
τροπή υποβάλλει πόρισμα με το οποίο εισηγείται στους 
Υπουργούς Οικονομίας και Οικονομικών και Απασχό¬ 
λησης και Κοινωνικής Προστασίας την έκδοση κοινής 
απόφασης για την επιβολή ποινών: 

α. Χρηματικών προστίμων στα μέλη των Διοικητικών 
Συμβουλίων και των διοικητικών υπηρεσιών των Φ.Κ.Α. 
που έλαβαν τη σχετική απόφαση, στα μέλη των οργά¬ 
νων διοίκησης των Α.Ε.Δ.Α.Κ. και των Ε.Ε.Α.Π. των Φ.Κ.Α., 
καθώς και στους διαχειριστές των Φ.Κ.Α. και μέχρι πο¬ 
σοστού ένα τοις εκατό (1%) επί της αξίας της επένδυσης 
για την οποία διαπιστώθηκε η παράβαση. 

β. Διοικητικών ποινών στα μέλη των Διοικητικών Συμ¬ 
βουλίων και των διοικητικών υπηρεσιών των Φ.Κ.Α., στα 
μέλη των διοικητικών συμβουλίων των Α.Ε.Δ.Α.Κ. και 
των Ε.Ε.Α.Π. των Φ.Κ.Α., καθώς και στους διαχειριστές 
των Φ.Κ.Α., οι οποίες δύνανται να φθάνουν έως και την 
οριστική τους παύση. 

Οι αποφάσεις επιβολής ποινών υπόκεινται σε προ¬ 
σφυγή στα διοικητικά δικαστήρια. 

7. Η ευθύνη των μελών της Επιτροπής κατά την άσκη¬ 
ση των καθηκόντων τους είναι αυτή των δημοσίων 
υπαλλήλων. 

8. Με κοινή απόφαση των Υπουργών Οικονομίας και 
Οικονομικών και του Υπουργού Απασχόλησης και Κοι¬ 
νωνικής Προστασίας εξειδικεύονται τα χρηματικά πρό- 

στιμα και οι ποινές ανάλογα με τις παραβάσεις, τα οποία 
αποτελούν έσοδα του Κρατικού Προϋπολογισμού και κάθε 
άλλη αναγκαία λεπτομέρεια σχετική με το θέμα αυτό. 

9. Από τη δημοσίευση του παρόντος νόμου, καταργεί- 
ται η Ειδική Επιτροπή Ελέγχου και Εποπτείας της Δια¬ 
χείρισης της Περιουσίας των Φ.Κ.Α., που προβλέπεται 
από τις διατάξεις του άρθρου 42 του ν. 2676/1999. 

Άρθρο 22 
Λοιπές διατάξεις 

1. Οι μετοχές των «Επαγγελματική Κατάρτιση Α.Ε.» και 
«Εθνικό Παρατηρητήριο Απασχόλησης-Ερευνητική-Πληρο- 
φορική Α.Ε.», που συστήθηκαν με τα άρθρα 9 και 10 του ν. 
2956/2001 (ΦΕΚ 258 Α'), καθώς και η κινητή και ακίνητη πε¬ 
ριουσία των εταιριών αυτών, περιέρχονται αυτοδίκαια στο 
Υπουργείο Απασχόλησης και Κοινωνικής Προστασίας. 

2. Με προεδρικό διάταγμα που εκδίδεται μετά από 
πρόταση του Υπουργού Απασχόλησης και Κοινωνικής 
Προστασίας ρυθμίζονται οποιαδήποτε θέματα σχετίζο¬ 
νται με τη λειτουργία των εταιριών της παραγράφου 1. 

3. Οι Διοικητές, Υποδιοικητές και Πρόεδροι των Ν.Π.Δ.Δ. 
που εποπτεύονται από το Υπουργείο Απασχόλησης και 
Κοινωνικής Προστασίας διορίζονται με απόφαση του 
Υπουργού σύμφωνα με τη διαδικασία επιλογής που 
προβλέπεται από τις κείμενες διατάξεις. 

4. Όπου από την εφαρμογή του παρόντος νόμου ανακύ¬ 
πτουν θέματα καταβολής προμηθειών, αμοιβών ή οποιοσδή¬ 
ποτε άλλης φύσεως αντιπαροχής προς τους επιλεγόμενους, 
σύμφωνα με τις διαδικασίες του νόμου αυτού, συμβούλους 
επενδύσεων, διαχειριστές κινητής και ακίνητης περιουσίας, 
χρηματοπιστωτικά ιδρύματα, χρηματιστηριακές εταιρίες 
και θεματοφύλακες, αυτές δεν μπορεί να υπερβαίνουν το 
οριζόμενο από το Φ.Κ.Α. αναγραφόμενο όριο στη μεταξύ 
τους σύμβαση, το οποίο πάντως πρέπει να βρίσκεται αυ¬ 
στηρά εντός του πλαισίου των τιμών της αγοράς, για κάθε 
προϊόν επένδυσης και μορφή συναλλαγής. 

Άρθρο 23 

Καταβάλλεται έκτακτη οικονομική ενίσχυση από τον 
Κρατικό Προϋπολογισμό προς το Ταμείο Επικουρικής 
Ασφάλισης Δημοσίων Υπαλλήλων (Τ.Ε.Α.Δ.Υ.), ύψους 


1.095.629,42 ευρώ, το Ταμείο Επικουρικής Ασφάλι¬ 
σης Προσωπικού Οργανισμών Κοινωνικής Ασφάλισης 
(Τ.Ε.Α.Π.Ο.Κ.Α.), ύψους 876.503,54 ευρώ το Ταμείο Επικου¬ 
ρικής Ασφάλισης Υπαλλήλων Φαρμακευτικών Εργασιών 
(Τ.Ε.Α.Υ.Φ.Ε.), ύψους 602.596,18 ευρώ και το Ταμείο Συ¬ 
ντάξεων Εφημεριδοπωλών και Υπαλλήλων Πρακτορείων 
(Τ.Σ.Ε.Υ.Π.), ύψους 493.033,24 ευρώ. 

Η παροχή αυτή δεν θίγει οποιεσδήποτε αξιώσεις των 
Ταμείων κατά τρίτων και είναι ανεξάρτητη από τη δυνα¬ 
τότητα άσκησης παντός δικαιώματος του Δημοσίου. 

Με κοινή απόφαση των Υπουργών Οικονομίας και 
Οικονομικών και Απασχόλησης και Κοινωνικής Προ¬ 
στασίας καθορίζονται οι λεπτομέρειες εφαρμογής του 
παρόντος άρθρου. 

Αρθρο 24 

1. Κάθε διάταξη αντίθετη με τις διατάξεις του παρό¬ 
ντος νόμου καταργείται. 

2. Η ισχύς του νόμου αυτού αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός αν 
ορίζεται διαφορετικά στις επί μέρους διατάξεις. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 6 Ιουλίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Β. ΜΑΓΓΙΝΑΣ 

Θεωρήθηκε και τέθηκε η Μεγάλη Σφραγίδα του 
Κράτους 

Αθήνα, 9 Ιουλίου 2007 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

